Sedam medalja u Novom Sadu - Sirmiuminfo\nNovi Sad. Atletičari Sirmiuma nastupali su proteklog vikenda u Novom Sadu na prvenstvu Vojvodine u dvorani i osvojili sedam medalja uz nekoliko dobrih rezultata.\nNemanja Jorgić je osvojio zlato na 60 m sa rezultatom 7,15 min. Dasović je pobedila u bacanju kugle za juniorke sa novim ličnim rekordom baš kao i mlađa pionirka Anja Čančarević sa rezultatom 12,75 min.\nDušan Lazić je novi šampion Vojvodine na 60 m za pionire sa novim ličnim rekordom 7,48 min, a u konkurenciji mlađih juniora zauzeo je drugo mesto.\nJovana Radojević se uspešno vratila na borilište i osvojila bronzu u skoku u dalj. Vanja Milanović je bila treća u sprintu na 60 m.\n„Ovo je iz punog treninga i spremamo se za državno prvenstvo u februaru malo smo se sklonili od zime,” zadovoljno ističe trener Goran Pavlović.


Vučić zahvalio na principijelnom stavu Indije po pitanju teritorijalnog integriteta Srbije\n► Vučić zahvalio na principijelnom stavu Indije po pitanju teritorijalnog\nPremijer Srbije Aleksandar Vučić je danas u indijskom gradu Gandinagaru, u razgovoru sa indijskom premijerom Narendrom Modijem zahvalio na principijelnom stavu koji Indija ima po pitanju teritorijalnog integriteta i suvereniteta Srbije i izrazio podršku u borbi protiv terorizma sa kojim se Indija suočava.\nVučić je pozvao premijera Indije da poseti Srbiju i istakao da bi to bio novi impuls jačanju saradnje dveju zemalja na svim nivoima, saopštila je danas Kancelarija Vlade Srbije za saradnju s medijima.\nVučić je sa Modijem razgovarao o bilateralnim odnosima, jačanju ekonomske saradnje i trgovinske razmene.\nSagovornici su razgovarali o unapređenju saradnje u oblasti prehrambrene proizvodnje, poljoprivrede, farmacije, namenske industrije, turizma i informacionih tehnologija.\n"Veliki potencijal za saradnju dveju zemalja leži u izvozu jestivog ulja, soje i uljanog semena iz Srbije u Indiju", rekao je Modi i predložio da Srbija bude partner Indije u programu za razvoj prehrambene industrije i prerade hrane za 2017. i 2018. godinu.\nVučić je razgovarao i sa glavnim ministrom države Gudžarat, Vidžajem Rupanijem koji je domaćin "Gudžarat ekonomskog samita" u glavnom gradu ove indijske države, Gandinagaru.\nPremijer Srbije je naglasio važnost ekonomske saradnje Srbije i države Gudžarat, naročito u oblasti poljoprivrede, prehrambene industrije i sektora informacionih tehnologija.\nVučić je pozvao i Rupanija da sa ekonomskom delegacijom države Gudžarat poseti Srbiju.\nAleksandar Vučić sastao se i sa Pankajem Patelom, predsednikom Federacije indijskih privrednih komora, koja broji 2,5 miliona članova. Tema susreta bilo je unapređenje saradnje dve privrednih komora i uzajamna promocija Srbije i Indije kao turističkih destinacija.\nPatel je izneo predlog da Srbija bude partner Federacije privrednih komora Indije na Centralnoevropskom biznis samitu i naglasio da je naročito važno jačanje saradnje u oblasti namenske industrije, ali i u promociji Srbije kao pogodne destinacije za razvoj filmske industrije i snimanje filmova u indijskoj produkciji, navodi se u saopštenju Kancelarije za saradnju s medijima.\nVlada Kosova je na današnjoj sednici odlučila da se za robu koja je uvezena na Kosovo pre 21. novembra, kada je doneta odluka o uvođenju takse od 100 odsto za robu iz Srbije i Bosne i...\nU prisustvu premijera Albanije Edija Rame i zamenika premijera Kosova Fatmira Ljimaja danas je u Draču otvorena kancelarija Carine Kosova što je albanski premijer ocenio kao prvi korak ka...


Izabrani predsednik Džozef Bajden tokom obraćanja (Foto: REUTERS/Jonathan Ernst)\nDžozef Bajden, izabrani američki predsednik, poručio je tokom obraćanja javnosti u vezi sa pandemijom koronavirusa, da će naredni biti najteži tokom dosadašnje krize uzrokovane tom bolešću.\nBajden je ukazao da se okončava jedna od najtežih godina u zdravstvenom i ekonomskom smislu i da proizvodnja vakcine pruža priliku za vraćanje života u normalne tokove – kao i nove šanse za razvijanje američke ekonomije.\n„Situacija će se pogoršati pre nego što stvari krenu na bolje. Očekuje se povećanje broja obolelih nakon sezone praznika, a bolnice su već na ivici kapaciteta. Moramo da prihvatimo da će se prikazati veći broj obolelih građana tokom januara i februara – jer građani koji obole danas ne pojavljuju se odmah u evidenciji. Poboljšanje bi se moglo videti u martu – kada primenjene mere budu dale rezultate“, rekao je Bajden.\nIzabrani predsednik je izrazio zahvalnost kompanijama koje su razvile vakcinu protiv koronavirusa – iznevši međutim ocenu da plan Trampove administracije o distribuciji vakcine kasni.\n“Napori u distribuciji vakcine ne napreduju prerma očekivanjima. Biće potrebne godine, ne meseci, da bi svi američki građani bili vakcinisani. Dok će biti potrebni meseci da većina građana primi vakcinu – čak i ako proces bude bio ubrzan”, rekao je Bajden – zaključivši da se radi o jednom od najvećih operativnih izazova u američkoj istoriji.\n“Međutim čak i ako plan od milion vakcinacija dnevno trebaće nam meseci da postignemo efekkte. Pokušaćemo da nađemo načine da ubrazmo vakcinaciju, ali za to će biti potrebno vreme“, rekao je Bajden.\nIzabrani predsednik ponovio je da će u prvih sto dana svog mandata zatražiti od građana da nose maske.\n„To nije politička izjava već patriotska dužnost. Radili smo neposredno sa lokalnim zvaničnicima da nošenje maski bude obavezno. Kovid je ubica i u crvenim i plavim državama. Apelujem da vas i vaše porodice da nosite maske – jer to može spasiti živote“, ukazao je Bajden – koristeći boje u govoru kao aluziju na republikanske i demokratske američke države.\nPrema njegovim rečima mnogo života bi bilo spaseno – ako bi se američki građani ujedinili.\n„Nosite maske, nemojte se okupljati za novogodišnje praznike i poštujte mere. Znamo da to nije lako i da je možda previše tražiti – ali nas to dovodi bliže cilju“, rekao je Džozef Bajden.\nKamala Haris vakcinisana protiv Kovida\n„Potreban je novac za testiranje, transportovanje dece, čišćenje školskih zgrada, poboljšanje ventilacije, zaštitnu opremu. Treba pospešiti testiranje, iako je toliko vremena prošlo, ne testiramo se dovoljno. Predložiću novčani paket za to – koji bi trebalo da usvoji Kongres“, rekao je Bajden.\nTakođe, izabrani predsednik čestitao je Kongresu i aktuelnom predsedniku Donaldu Trampu na na usvajanju i potpisivanju novčanog paketa pomoći ugroženima pandemijom koronavirusa. Istovremeno, međutim, označio ga je kao vrstu kapare nakon koje bi trebalo da usledi isplata dodatnih novčanih sredstava.\n“Nadam se da će poslušati guvernere koji na tome insistiraju. Kao i da će pozvati građane da se vakcinišu kada vakcina bude dostupna. Predsednik Tramp trebalo bi da primi vakcinu kada to budu procenili njegovi lekari”, zaključio je Bajden – koji je na kraju obraćanja, uz čestitku novogodišnjih praznika, građanima obećao da će prebroditi krizu.\n„Molim vas da nosite maske“, zaključio je u govoru Bajden.\nAktuelni predsednik Donald Tramp još nije vakcinisan protiv koronavirusa. Bela kuća je sredinom decembra saopštila da će to biti učinjeno kada njegov lekarski tim odluči da je najpodesnije. Inače, Tramp je tokom oktobra oboleo od koronavirusa i bio je na lečenju u vojnoj bolnici Volter Rid u vašingtonskom predgrađu Betezda.\nPrema podacima Univerziteta Džons Hopkins broj obolelih od Kovida 19 u Sjedinjenim Državama premašio je brojku od 19.321.000. Od posledica te bolesti preminulo je 335.208 američkih građana.


BPK prvi kanton u Federaciji BiH koji će uskladiti upisnu politiku sa potrebama tržišta rada\nSastanak ministara obrazovanja\nFederalni ministar obrazovanja i nauke Damir Mašić susreo se danas, 08.02.2013. godine u Sarajevu s novoimenovanim ministrom za obrazovanje, nauku, kulturu i sport Bosansko-podrinjskog kantona Dževadom Adžemom koji je tu dužnost preuzeo krajem prošle godine.\nNa sastanku je razgovarano o svim prioritetnim pitanjima u oblasti obrazovanja u Federaciji Bosne i Hercegovine, s fokusom na Bosansko-podrinjski kanton, a posebna pažnja posvećena je obrazovnim projektima koje će biti realizovani tokom ove godine.\nMinistar Adžem naglasio je da je unaprjeđenje uslova i metoda rada u svim odgojno-obrazovnim ustanovama na području Bosansko-podrinjskog kantona prioritet kantonalnog ministarstva u narednom periodu, što bi, dugoročno, unaprijedilo stanje u obrazovnim ustanovama na svim nivoima.\nMinistar Mašić posebno je ohrabren najavom ministra Adžema da će Bosansko-podrinjski kanton biti prvi u Federaciji BiH koji će svoju upisnu politiku u obrazovnim ustanovama u potpunosti uskladiti sa potrebama tržišta rada.\nDvojica ministara saglasna su da je dugi niz godina obrazovni sektor marginaliziran i nije mu dato potrebno značenje niti su osigurane neophodne pretpostavke za njegov snažniji i kvalitetniji razvoj. Stoga je tokom razgovora poseban naglasak stavljen na modalitete za efikasniju obrazovnu reformu svih nivoa.\nMinistri obrazovanja Federacije BiH i Bosansko-podrinjskog kantona saglasni su da bez koordiniranog i ujednačenog pristupa reforma obrazovanja ne može polučiti konkretnijim rezultatima, posebno u oblasti visokog obrazovanja i nauke, kako bi se adekvatno moglo odgovoriti na sve izazove i probleme koji danas postoje.\nPreuzeto sa www.fmon.gov.ba/


Svetski sport - Ponedeljak 26.11.2018 - 11:12\n"Ne govorim to igračima, ali nas Redsi teraju da budemo bolji", kaže trener Mančester Sitija\n"Imamo potrebu da imamo konkurenciju" FOTO: Getty Images\nPosle 13 odigranih kola u Premijer ligi, Mančester Siti je na prvoj poziciji sa 35 osvojenih bodova, dok mu Liverpul diše za vrat sa 33.\nTo je Pepa Gvardiolu podsetilo na dane kada je vodio Barselonu i kada je morao da dođe do 99 osvojenih bodova kako bi prigrlio titulu prvaka Evrope.\nSjajni trener je prisustvo Liverpula i njegovu konkurenciju uporedio sa čuvenom trojkom svetskog tenisa.\n"Zato nam oni (Liverpul) pomažu. Vrlo je to slično sa Nadalom, Federerom i Đokovićem, zar ne? Potrebni su nam takmičari. Kao sportisti imamo potrebu da imamo konkurenciju. Igrači to znaju. Ne kažem im, ali oni znaju koliko je Liverpul jak i znaju da ne smemo da prosipamo bodove jer će onda Liverpul osvojiti ligu", kaže Gvardiola koji je znao da poseti teniske mečeve.\nA nije mu samo Liverpul konkurencija.\n"Možemo da kažemo da nam je konkurencija Liverpul ili Čelsi, ili Totenhem, Arsenal takođe. Da bismo se takmičili potrebni su nam dobri protivnici koji su bliski po snazi nama. Ove sezone ih naravno imamo i u Premijer ligi i u Evropi", rekao je Gvardiola.\nOčigledno mu je tenis poslužio kao inspiracija za ovo poređenje.\nU Milanu piće gratis za svakoga ko pokaže grudi


Nasilje se iz fizičkog sveta prelilo u digitalni – 80 odsto devojaka se ne oseća bezbedno - Izazov\nRadio-televizija Srbije\t 13. juna 2022. 17:34\nPrema istraživanju "Ispred ekrana", u kojem su učestvovale 642 devojke uzrasta 18 i 19 godina iz 24 škole u Nišu, Subotici i Beogradu, 80 odsto njih smatra da nikako nije bezbedno u digitalnom prostoru.\n"Najčešće su izložene verbalnom nasilju koje je u vezi s izledom i navode da su najviše pogođene zbog toga što su upravo devojčice. Navode i to što su generalno izložene i svim drugim oblicima nasilja i u fizičkom prostoru i prepoznaju da se to nasilje sada preliva i u digitalni prostor", ističe Andrijana Radojičić.\nVreme provedeno na internetu nosi ogromne rizike\nIstraživanje pokazuje i da devojčice u Srbiji provode više od tri i po sata koristeći mobilne telefone i društvene mreže, što je za sat vremena više od svetskog proseka.\nRadojičićeva upozorava da je u tom slučaju reč o velikom provođenju vremena u digitalnom prostoru, koje sa sobom nosi ogromne rizike.\nDodaje da oko polovine devojaka smatra da one nisu krive za nasilje koje se dešava na internetu i ocenjuje da je to dobar podatak i pokazatelj.\nMeđutim, druga polovina prepoznaje da postoji njihova odgovornost, pa jedna četvrtina ispitanica govori o tome da devojčice treba da vode računa o tome šta postavljaju na društvenim mrežama.\n"To je ona stara pradigma o nasilju i žrtvama, odnosno da žrtva može na neki način sprečiti svojim ponašanjem nasilje i da se to nasilje ponavlja, što znamo da nije slučaj", kaže ona.\nRadojičićeva je rekla i da su devojke tog uzrasta obrazovane o tome kako da se štite na internetu, ali nedovoljno.\nIspitanice su istakle da bi volele da vide kampanje u kojima učestvuju javne ličnosti, ali i informacije o tome kome mogu da se obrate i da prijave ukoliko do nasilja dođe.\nKakve su posledice nasilja\n"Preko 90 posto devojčica izveštava o psihološkim posledicama, fobijama, strahovima, anksioznostima. Međutim, značajan broj govori da se u potpunosti povlači s mreža, prestaje da koristi internet ili ga koristi pod drugim imenom", ukazuje Radojičićeva.\nSmatra da to dugoročno može imati za posledicu povlačenje žena generalno s veoma rastuće društvene tehnologije kao što je internet i sve profesije vezane za njega.\n"Tako da onda govorimo o jednoj dugoročnoj šteti koju ćemo morati generacijski morati da popravljamo ukoliko se devojčice zaista izoluju i prestanu da koriste internet zbog nasilja kojem su izložene", upozorila je autorka istraživanja.\nTakođe, ukazuje i da se 90 posto devojaka formalno ne bi obratilo institucijama kada bi doživele nasilje u digitalnom prostoru, što je zabrinjavajući podatak.


Preventivni pregledi za zaposlene - Grad Prokuplje\nZaposleni u Opštinskoj upravi imali su priliku da provere svoje zdravstveno stanje,u okviru akcije preventivnih pregleda koju sprovodi Dom zdravlja Prokuplje.\n– U cilju poboljšanja zdravlja stanovništva,kao i ranog otkrivanja bolesti i blagovremenog lečenja,već duže vreme sprovodimo akciju preventivnih pregleda na teritoriji opštine Prokuplje. Ekipa Preventivnog centra je tokom godine obilazila seosko područje,kako bi stanovništvu iz udaljenih sela približila ovu zdravstvenu uslugu. Skoro sva sela prokupačke opštine obuhvaćena su ovom akcijom koja je nastavljena u gradu i u okviru koje će zaposleni u javnim preduzećima i ustanovama moći da provere svoje zdravstveno stanje,kazala je ispred Preventivnog centra Dušanka Zagorčić.\nPreventivni pregledi,koji obuhvataju kontrolu krvnog pritiska,vrednosti šećera u krvi i holesterola,EKG snimanje,kao i konsultacije sa lekarom,predviđeni su za sve građane,koji će kontrolu svoga zdravlja moći da obave u prostorijama mesnih zajednica.


Vremeplov: Najviše kapne sa tendera\nUSAID ANALIZIRAO KORUPCIJU U CRNOJ GORI\nAko Vlada želi da održi trend rasta stranih investicija, posebno u svjetlu ekonomske krize, biće neophodno da preduzme regulatorne reforme sa kombinovanim fokusima na nekoliko ugroženih područja navedenim ranije u Analizi, dodaje se u dokumentu\n426 pregleda\t0 komentar(a)\nVijesti, 2. avgust 2009, Foto: Arhiva Vijesti\nUprkos zakonskim i proceduralnim promjenama i reformi, jedan broj prepreka za poslovanje u Crnoj Gori i dalje ostaje, dok je sprovođenje Zakona o javnim nabavkama ne zadovoljavajuće - navodi se u Analizi o korupciji u Crnoj Gori, koju je naručila američka Agencija za međunarodni razvoj (USAID).\nAutori navode da je Crna Gora usvojila niz propisa o javnim nabavkama, ali da je sprovođenje zakona o tim poslovima, prema domaćim i međunarodnim organizacijama „daleko od zadovoljavajućeg“.\n- Uprkos tome što su otvorene ponude najčešće korišćene procedure, veliki broj revizija je prepoznao nepravilne ili neregularne primjene zakonskih odredbi ili čak namjerno zaobilaženje zakona. Nevladine organizacije, masovni mediji i opozicione stranke u više navrata su upozoravali da su za velike vladine ugovore pojedine kompanije dobile posao pod veoma sumnjivim okolnostima i da su unaprijed znale šta da uvrste u svoje ponude kako bi pobijedile na oglasu – ocjenjuje se u Analizi.\nTakva praksa, kako se dodaje, dovodila je do situacija da su kompanije, tokom tendera, ugovorima sa aneksima u potpunosti mijenjale ili poništavale smisao same procedure.\n- Nekompetentni članovi komisija za odabir, zajedno sa nepotizmom, favorizovanjem i političkim uticajem, učinili su javne nabavke u Crnoj Gori državnom funkcijom koja je posebno sklona nepravilnostima i zloupotrebama. I pored toga, broj optužnica koje su izdali nadležni tužioci za ovakve probleme u javnim nabavkama ostaje izuzetno nizak – ocijenili su autori Analize.\nKorupcija u postupcima javnih ugovaranja, kako se dodaje, može da ima mnoge oblike, uključujući mito, prevare ili jednostavne zloupotrebe.\n- To se može desiti u različitim fazama konkursne procedure, od odluke o ugovoru, preko samih karakteristika, odnosno šta prodati, kupiti, kao i opisa robe i usluga, što su širom otvorena vrata za sukob interesa, na primjer, prilagođavanja tendera interesima određenih kompanija – upozorava se u Analizi.\nGlavni rizik u fazi otvaranja ponuda, njihovog ograničenja, pravljenja kratke liste, direktnog ugovaranja ili jednog izvora je, kako se dodaje, subjektivnost, što “ostavlja prostor za manipulacije i pristrasne procjene”.\n- Kontrole ove faze su nedovoljne za sprečavanje zloupotreba – navodi se u Analizi i dodaje da ne postoje ni dovoljne saradnje između ključnih institucija kako se nepravilnosti ne bi dešavale ni tokom realizacije zaključenih ugovora.\nAutori preporučuju veću obuku službenika za javne nabavke i na lokalnom i na državnom nivou, podršku za usvajanje jačih zakona, procedura i pravila za Komisiju za javne nabavke, kako bi ona mogla, ne samo primati žalbe već istraživati i rješavati probleme, sprovoditi propise i slično.\nPreporučuje se i nadzor nezavisnih subjekata, poput nevladinih organizacija, medija i biznis asocijacija pojedinih tendera, što, kako se ocjenjuje, zahtijeva trening programe, grantove, obuke i umrežavanje.\n- To podrazumijeva i adekvatnu obuku službenika za javne nabavke, njihovu institucionalnu rotaciju, jačanje ključnih insitucija, uspostavljanje efektnog nadzora i revizije, unapređivanje supervizije i menadžmenta cijelog procesa nabavke – zaključuje se u poglavlju Regulacije poslovanja i javnih nabavki Izvještaja o korupciji, koje je urađeno na zahtjev USAID-a.\nInspekcijski sistem, kako se dodaje, decentralizovan je i vertikalno i horizontalno, inspekcije generalno funkcionišu na lokalnom i nacionalnom nivou u određenim institucijama, „ali tu oblast građani i kompanije često označavaju kao ključne prepreke za poslovanje i smatraju da diskreciono pravo inspektora mogu lako dovesti do korupcije“.\n- Komplikovani procesi sa mnogo procedura za izdavanje građevinskih dozvola i registraciju imovine predstavlja veliki rizik da pribjegne neslužbenim rješenjima. Često postoje mogućnosti za korupciju kako bi se ubrzao proces naročito zbog diskrecione moći koju posjeduju pojedinci. Štaviše, procesi koji ne dozvoljavaju učešće i transparentnost u donošenju odluka u oblasti planiranja prostora i na državnom i na lokalnom nivou, otvaraju mogućnost za neslužbena, nezvanična plaćanja – dodaje se u Izvještaju.\nDecentralizacija sistema za prikupljanje taksi velikog broja nameta i naknada koje kompanije moraju platiti, kako se navodi, stvara opasnost za mito i iznuđivanje.\n- Decentralizovani inspekcijski sistem i nedostatak koordinacije između inspekcija i drugih institucija od kritičnog su značaja, jer nude samo minimalnu kontrolu na zloupotrebe. Sve u svemu, uticaj takve korupcije na mala i srednja preduzeća veći je i vidljiviji nego na velike kompanije, što manje firme stavlja u poziciju ugroženijih – smatraju autori Analize.\nU poglavlju o regulaciji poslovanja, autori Analize podsjećaju da su strane direktne investicije, zbog čije ekspanzije je proteklih godina privatni sektor u Crnoj Gori značajno ojačan, u prva četiri mjeseca ove godine oslabile čak 38 odsto na 190 miliona eura.\n- Ako Vlada želi da održi trend rasta stranih investicija, posebno u svjetlu ekonomske krize, biće neophodno da preduzme regulatorne reforme sa kombinovanim fokusima na nekoliko ugroženih područja navedenim ranije u Analizi. To će privući strane investitore, što posebno može biti značajno za kreiranje povoljne klime za domaća mala i srednja preduzeća, koja su posebno pogođena regulatornim troškovima, preprekama, rizicima i neizvjesnostima, kao i pratećom korupcijom – dodaje se u dokumentu.\nNekoliko koraka prema tom cilju, kako se navodi, već su učinjena formiranjem Savjeta za eliminisanje biznis barijera, udruženja privatnih preduzetnika i priustvom više međunarodnih institucija.\nU Analizi se preporučuje da Vlada, kao prioritet, treba da počne reformu sistema i procedura za izdavanje dozvola, sistema naplate naknada i poreza kao i kontrole procesa.\n- To, kao prvo, podrazumijeva popis svih dozvola, procedura, poreza i taksi koje su propisane zakonom u Crnoj Gori, a zatim treba analizirati i preduzeti sve da se te aktivnosti pojednostave i svedu na manji broj. Potrebno je smanjiti i broj procedura, koraka i troškova, kao i dana koji su za to potrebni – predlažu autori Analize.\nDruga faza aktivnosti, prema preporukama, mogla bi da uključi jačanje kapaciteta ustanova koje se bave izdavanjem dozvola, registracija, poreza i naknada, kako bi se osigurala efikasnost, transparentnost i odgovornost.\n- Uvođenje IT rješenja sa programima za izgradnju kapaciteta moglo bi doprinijeti efikasnijoj obradi u ovim institucijama – smatraju autori Analize.\nOni ocjenjuju da bi u trećoj fazi reforme trebalo otvoriti posebne objekte za biznis, gdje bi preduzeća mogla na lakši način doći do dozvola i licenci, registracije, jednostavnije platiti takse i poreze, registrovati imovinu i slično.\n- Otvaranjem takvih objekata povećali bi se standardi administracije a smanjio teret za preduzetnike u pogledu vremena i novca. To će poslužiti za smanjenje nezvaničnih transakcija između preduzetnika i zvaničnika. Pored toga, uspostavljanje posebnih telefonskih linija, kancelarija ili poslovnog Ombudsmana, moglo bi na jednoj adresi da napravi nezavisno mjesto za registar žalbi preduzeća – dodaje se u Analizi.\nVelika čekanja na građevinske dozvole\nU dokumentu se podsjeća da je Crna Gora, prema Izvještaju Međunarodne finansijske korporacije i Svjetske banke o poslovanju za ovu godinu, rangirana na 90. mjestu od ukupno 181 zemlje, što je pad za šest pozicija u odnosu na 2008. godinu. Prema tom izvještaju, pet najproblematičnijih oblasti za poslovanje u Crnoj Gori odnosi se na izdavanje građevinskih dozvola, plaćanje poreza, sprovođenje ugovora i registraciju imovine.\nPočetak poslovanja, prema Izvještaju IFC i SB, zahtijeva 15 koraka, dok je prosjek regiona istočne Evrope i centralne Azije svega osam.\nZa dobijanje građevinske dozvole, u Crnoj Gori je potrebno preći 20 koraka i čekati 248 dana, dok prosjek u državama Organizacije za ekonomsku saradnju i razvoj (OECD) iznosi znatno manje – 15 koraka i 162 dana.


Čuveni američki lanac robnih kuća Mejsis (Macy's) planira da stavi katanac na 125 prodavnica u naredne tri godine i da ugasi oko 2.000 radnih mesta, kao i da zatvori svoje sedište u Sinsinatiju i kancelariju za tehologiju u San Francisku.\nMejsis, osnovan 1858. godine u Njujorku, saopštio je da kompanija planira da izađe iz slabijih tržnih centara i da umesto toga preusmeri fokus na otvaranje prodavnica manjeg formata u takozvanim strip centrima (tržni centri na otvorenom s prodavnicama poredjanim u nizu).\nMejsisove akcije su pale u utorak\nZbog kontinuiranog pada prodaje i posustajanja rasta poslovanja, Mejsis je od 2015. godine zatvorio više od 100 prodavnica, prenosi CNBC.\nNajava planiranog zatvaranja prodavnica i smanjenja broja radnih mesta dolazi uoči današnjeg sastanka uprave Mejsisa sa investitorima u Njujorku, gde će biti razmatran njegov novi višegodišnji plan poslovanja.\nKompanija je u prethodnom periodu izgubila tržišni udeo u nekim osnovnim kategorijama, kao što je segment odevnih predmeta, a njen profit je pod snažnim pritiskom jer sve manje kupaca odlazi u tržne centre i umesto toga obavlja kupovine preko Amazona i drugih onlajn prodavaca.\nPredviđa se da će mere koje Mejsis preduzima generisati bruto uštedu od oko 1,5 milijardi dolara do kraja 2022, a za ovu godinu je planirno da uštedi oko 600 miliona.\nTakođe je predviđeno da s manjom bazom prodavnica neto prodaja u fiskalnoj 2022. bude u rasponu od 23,2 milijarde do 23,9 milijardi dolara, dok bi zarada po akciji, na prilagodenoj osnovi, trebalo da iznosi između 2,50 i 3,00 dolara.\nMejsisove akcije su pale u utorak za manje od jedan odsto u produženom trgovanju, nakon što su na otvaranju berze posle objave kompanijskog saopštenja skočile za više od tri procenta.\nU poslednjih pet godina cena akcije ove kompanije se više nego prepolovila, pri čemu je njena tržišna vrednost pala na 5,1 milijardi dolara.


Politika: Vulin sa Davenportom o migrantima - BalkaniYUm.TV '); } //]]>\nVulin sa Davenportom o migrantima\nMinistar za rad Aleksandar Vulin razgovarao je danas sa šefom Delegacije EU u Srbiji Majklom Davenportom o trenutnoj situaciji u vezi sa migrantskom krizom, unapređenjem položaja migranata u prihvatnim centrima, kao i stanjem na srpskim granicama.\nDavenport je pohvalio odnos Vlade Srbije prema migrantima i naglasio da će Evropska unija nastaviti da finasijski podržava Srbiju u rešavanju problema migrantske krize, navedeno je u saopštenju Ministarstva.\nNa sastanku je istaknut značaj zajedničke saradnje i rada na terenu sa organizacijama civilnog društva. Dogovoreno da će se nastaviti redovna i dobra komunikacija Srbije i Evropske unije, kao i bilateralna saradnja sa zemljama regiona.\nVulin se zahvalio na dosadašnjoj finansijskoj podršci i istakao da je potrebno naći zajedničko rešenje kako bi se osigurala stabilnost regiona i EU, kaže se u saopštenju.


Tip “I1-2&GG” za danas – 31. mart 2021. - Sportske novosti\nNaslovna Fudbal Bet Info Fudbal Tip “I1-2&GG” za danas – 31. mart 2021.\nTip “I1-2&GG” za danas – 31. mart 2021.\n20:45 Engleska – Poljska (Evropa – Kvalifikacije za Svetsko prvenstvo)\nHvata nas ozbiljan maler kada je u pitanju ova rubrika, ili preteraju sa golovima u prvom poluvremenu, ili golova bude tek u drugom delu igre. U svakom slučaju, neverovatno je koliko kladionice favorizuju Engleze, a opšte je poznato da oni umeju da podbace. I reprezentacije daleko slabije od Poljske su u ovim, ali i u starijim kvalifikacijama, uspevale da dođu do gola, iznenade favorite, i slično, a mi mislimo da ovde Poljaci mogu minimalno do gola. Dali su 3 gola Andori, ali i 3 gola Mađarskoj, dok Engleska još uvek nije primila gol. Možda je baš večeras prilika za tako nešto, a svakako da bismo izbegli konačan ishod na domaćina po mizernoj kvoti, ma koliko on “siguran” možda bio. Kvota za igru “GG&I1-2” je fantastična.\nPrethodni tekst[PREMIUM] NBA – poeni igrača (31. Mart)\nSledeći tekstGrafičar brzo našao novog trenera!


Ministarstvo demantuje navode o kupovini luksuznih automobila\nMinistarstvo trgovine i turizma Republike Srpske saopštilo je danas da je u proteklom periodu kupilo više vozila manje vrijednosti, a ne luksuzne automobile kao što to navode pojedini mediji.\nDemantujući navode portala "Kapital" o nabavci luksuznih vozila i ukazujući da se nizom neistinitih informacija obmanjuje javnost u Srpskoj, u Ministarstvu ističu da su kupili jedno teretno vozilo "reno trafik", vrijedno 48.326 KM, i jedan putnički automobil vrijedan 46.374 KM, koji su namijenjeni za Ugostiteljski servis za potrebe republičkih organa i objekata.\n"U tekstu na portalu `Kapital` nabavka od 80.940 KM okarakterisana je kao kupovina `još jedne luksuzne limuzine`. U tom tekstu se pominje i da je ministar Predrag Gluhaković mjesec dana ranije kupio luksuzni automobil vrijedan skoro 115.000 KM, te nabrajaju automobili i postojeći vozni park koje ministar koristi, što je u potpunosti netačno", poručuju iz Ministarstva.\nIz Ministarstva navode da je ministar tokom juna, posredstvom javnih nabavki i u skladu sa zaključkom Vlade Republike Srpske, kupio tri automobila za naznačeni iznos od 114.262 KM, tačnije "škodu superb", vrijednu 57.262 KM, i dvije "škode rapid", u vrijednosti 57.000 KM za potrebe dva resora - trgovine i turizma.\nIz Ministarstva ističu da je posredstvom javne licitacije prodata "škoda oktavija", dok je "audi A6" u procesu prodaje jer su ta vozila korišćena 10 godina i njihovo održavanje iziskuje velike troškove.\n"Nije nam jasna namjera pojedinih medija da objavljuju tendenciozne, uopštene i vrlo često neistinite navode rada Ministarstva trgovine i turizma Republike Srpske, iako je ministar Gluhaković u javnim nastupima više puta objasnio detalje nabavke automobila u Ministarstvu", navodi se u saopštenju.\nS obzirom na to da je uloga medija da istinito i blagovremeno informišu javnost, iz Ministarstva trgovine i turizma Republike Srpske izražavaju nadu da će se mediji rukovoditi istinom, te plasirati provjerene, jasne i potpune informacije koje na pravi način informišu javnost.\nPortal "Kapital" objavio je ranije da ministar Gluhaković kupuje još jedno skupocjeno vozilo vrijedno 95.000 KM, podsjećajući da je prije mjesec dana kupio i automobil od oko 115.000 KM.


Građani Srbije poverili Borisu Tadiću novi petogodišnji mandat\nKandidat Demokratske stranke Boris Tadić pobedio na predsedničkim izborima radikala Tomislava Nikolića i ponovo izabran za predsednika Srbije.\nI Republička izborna komisija i Centar za slobodne izbore i demokratiju potvrdili su pobedu Borisa Tadića. koji je u prostorijama svoje partije proglasio pobedu a zatim je i proslavio sa više hiljada pristalica i građana u centru Beograda. Prema podacima Republičke izborne komisije, Tadić je dobio 50,57 odsto ili 2.257.105 glasova birača, a kandidat SRS Tomislav Nikolić 47,71 odsto, odnosno 2.129.403 glasa.\nVrlo brzo posle saopštavanja prvih preliminarnih rezultata i predsednički kandidat Srpske radikale stranke Tomislav Nikolić priznao je poraz i Borisu Tadiću čestitao pobedu. Posmatrači i politički analitičari saglasni su u oceni da se na ovim izborima dogodio više nego iznenađujući visok odziv birača, kakav nije zabeležen još od istorijskih predsedničkih izbora kada je srušen Slobodan Milošević.\nU drugom krugu predsedničkih izbora glasalo je oko 4,5 miliona građana, što čini više od dve trećine ukupnog biračkog tela.\nVećina analitičara saglasna je u oceni da pobeda Borisa Tadića može da izazove poremećaje u vladajućoj koaliciji, pa čak i pad Vlade. Pobeda Borisa Tadića na predsedničkim izborima za mnoge političke analitičare znači krizu u vladajućoj koaliciji i mogući pad Vlade, a istovremeno za ekonomske analitičare znači signal za povoljniju investiticionu klimu i privrednu stabilnost.\nPolitički analitičar Jovan Komšić ocenio je da je premijer Srbije Vojislav Koštunica najveći gubitnik na predsedničkim izborima, a predsednik organizacije Transparentnost Srbije Vladimir Goati smatra da bi ishod predsedničkih izbora mogao da dovede do ostavke premijera Vojislava Koštunice koji je lider manjinske partije u Vladi.\nProfesor Fakulteta političkih nauka Zoran Stojiljković najavio je period visoke političke temperature i ocenio da će ova godina zbog političke nestabilnosti biti izgubljena za investicije. S druge strane, direktor Centra za slobodno tržište Miroslav Prokopijević smatra da je Tadić manji rizik za investitore, a konsultant za strana ulaganja Milan Kovačević kaže da je u ovom trenutku za ugled zemlje u očima potencijalnih stranih investitora veoma bitno da li će vlada ostati stabilna jer je za njih najvažnije funkcionisanje nekih od institucija.\nReagovao je i Savet stranih investitora koji okuplja 110 stranih kompanija čije ukupne investicije premašuju pet milijardi evra. Savet je zaključio da će pobeda Borisa Tadića doprineti prilivu novih investicija i učvrstiti postojeće investitore. I Američka privredna komora u Srbiji pozitivno je ocenila rezultate predsedničkih izbora i izrazila nadu da će se nastaviti rešavanje ključnih izazova važnih za ekonomsku stabilnost.\nMinistar ekonomije Mlađan Dinkić ističe da je pobeda Borisa Tadića unela sigurnost na finansijsko tržište i da investitori već traže sastanke u Ministarstvu, što govori da je vraćen optimizam u budući privredni rast. Dinkić kao pozitivne signale navodi skok od 6,3 odsto vrednosti akcija na Beogradskoj berzi posle devet meseci pada i jačanje vrednosti dinara u odnosu na evro.\nU Crnoj Gori zadovoljni pobjedom Tadića\nU političkim krugovima u Crnoj Gori vlada zadovoljstvo zbog pobjede Borisa Tadića na izborima u Srbiji. Nezadovoljni su, kako prenosi Nebojša Redžić, jedino predstavnici Srpske liste.\nCrnogorski predsjednik Filip Vujanović čestitao je Borisu Tadiću ponovni izbor za predsjednika Srbije. Vujanović je ocijenio da je pobjeda Tadića garancija evropskog puta Srbije i njenog prijateljstva sa susjedima i državama regiona.\n"U nastavku takve državne politike, koju ste promovisali i u proteklom mandatu, u Crnoj Gori ćete imati pouzdanog prijatelja i partnera, za dobro građana i naših bliskih država", napisao je Vujanović.\nPredsjednik crnogorske Skupštine Ranko Krivokapić ocijenio je danas da je pobjeda Borisa Tadića na predsjedničkim izborima u Srbiji, dobar znak za sve države u okruženju.\nIzborom Borisa Tadića za predsjednika Srbije građani te države pokazali su istorijsku mudrost, ocijenio je danas predsjednik Pokreta za promjene Nebojša Medojević. On smatra da su građani Srbije pokazali da su shvatili da modernizacije Srbije i Evropska unija nemaju alternative.\n„Tadićeva pozicija na mjestu predsjednika Srbije doprinijeće i razvoju odnosa Srbije i Crne Gore“, ocijenio je Medojević.\nSrpska lista je čestitala pobjedu Tadiću, ali ističe više nego dobar rezultat Nikolića.\n„Kao navijači Nikolića možemo istaći da je doprinio da se Srbija krupnim koracima uputi ka integracijama i dobrim i partnerskim odnosima sa Rusijom“, rekli su u SL.\nLider Socijalističke narodne partije Srđan Milić je uvjeren da je Tadićev izbor za predsjednika Srbije, rezultat odlučnosti i spremnosti svih građana Srbije da nastave svoj put ka Evropskoj uniji.\nPredsjednik Demokratskog saveza u Crnoj Gori Mehmed Bardhi kaže da je Srbija više puta bili na ivici ponora, ali da se izvukla. Bardhi je kazao da Srbiji predstoje krupni politički izazovi i da je najveći Kosovo.\nTadićeva pobjeda toplo pozdravljena u Ljubljani i u Zagrebu\nPobjeda Borisa Tadića, kako prenosi Stevica Šuša na predsjedničkim izborima u Srbija toplo pozdravljena od strane zvaničnih Ljubljane i Zagreba uz ocjenu da je to važan korak Beograda ka evropskim integracijama\nČestitajući Borisu Tadiću pobjedu na predsjedničkim izborima u Srbiji predsjednik vlade Slovenije i predsjednik Evropskog savjeta Janez Janša je iznio mišljenje da se rezultat izbora može razumjeti i kao odraz želje i odlučnosti demokratskih snaga da Srbija ubrza napredovanje ka konačnom cilju, članstvu u Evropskoj uniji.\nJanša je ubjeđen da će Srbija na tom putu brzo ispuniti sve kriterijume naglašavajući kako Beograd može računati na svestranu pomoć Slovenije. Sličnu poruku srpskoj javnosti je uputio i slovenački šef diplomatije i predsjednik Evropskog savjeta za opće i spoljnje poslove Dimitrij Rupel napominjući kako Srbija sa Borisom Tadićem na čelu ima otvoren put ka evropskoj budućnosti.\n„Najprije ćemo, uz poštovanje poznatih uslova, sklopiti sporazum o asocijaciji i stabilizaciji, ali želimo da Srbija što prije postane zemlja kandidat i započne sa pregovorima za članstvo u EU“ poručio je Rupel. Istovremeno, pobjedu Borisa Tadića izvještač Evropskog parlamenta za Srbiju Jelko Kacin je opisao kao početak novog pozitivnog poglavlja u srpskoj istoriji i dokaz da je demokratija u Srbiji itekako živa.\nPoraz radikala Nikolića i pobjeda demokrate Tadića sa olakšanjem su dočekani i u hrvatskoj javnosti pa je tako hrvatski premijer Sanader izjavio da se radi o jako dobroj vijesti ne samo za budućnost hrvatsko-srpskih odnosa već i za kompletnu stabilnost regiona.Inače, Sanader je danas oštro optužio Sloveniju da zbog razmirica oko ribolovne zone blokira hrvatske pregovore sa Evropskom unijom, no najodlučnije je odbacio mogućnost da na putu prema Evropi Srbija sustigne Hrvatsku.\nTadićev trijumf toplo je pozdravio i lider SDSS-a Milorad Pupovac koji je, da podsjetim, uoči izbora otvoreno izjavio kako Tadić uživa podršku srpske zajednice u Hrvatskoj.


pink.rs | Vučić: Poštujući državnost Crne Gore, insistiraćemo na jedinstvu svog naroda i nećemo dozvoliti kidanje nacionalnog tkiva! Patrijarh Irinej: Cilj je da proteraju srpski narod!\nVučić: Poštujući državnost Crne Gore, insistiraćemo na jedinstvu svog naroda i nećemo dozvoliti kidanje nacionalnog tkiva! Patrijarh Irinej: Cilj je da proteraju srpski narod!\nPredsednik Srbije Aleksanda Vučić rekao je danas nakon sastanka sa patrijarhom Irinejem da država Srbija potpuno razume stav Srpske pravoslavne crkve po pitanju dešavanja u Crnoj Gori, ali da mora da bude nešto obazriviija, jer, kako je dodao, ne želimo Crnoj Gori da radimo ono što su oni nama činili.\nVučić je istakao da je sa patrijarhom razgovarao i o početku završetka radova na Hramu Svetog Save, kao i o celokupnoj situaciji u Crnoj Gori i u regionu.\n- Mi kao država razumemo stav SPC, ali kao država moramo da budemo obazriviji - rekao je Vučić i dodao da neki crnogorski ministri govore da se Srbija meša, a da zaboravljaju da su oni to neretko čine i da su činili.\nVučić je naveo da je Srbija uvek na pristojan način pružala odgovore.\n- Za nas je posebno interesantno da se politika meša u suštinski duhovne stvari, to se ne radi u Srbiji, smatram da to nije uobičajeno da se radi ni u Crnoj Gori - ocenio je Vučić i dodao da će se Srbija pravnim sredstvima boriti da ukaže javnosti šta se zbiva.\nVučić kaže da gotovo 30 odsto ljudi u Crnoj Gori čine Srbi koji nemaju gotovo nikakva prava.\n- Mi ćemo, poštujući državnost Crne Gore, insistirati na jedinstvu svog naroda i nećemo dozvoliti kidanje nacionalnog tkiva srpskog naroda - kazao je Vučić i dodao da će Srbija biti uz svoj narod, a da novih Oluja i progona neće biti.\nVučić je rekao da oni koji su priznali nezavisnost Kosova ne mogu da se žale na Srbiju koja samo brine za svoj narod i crkvu.\n-Mi Srbi tražimo samo jedno, da naš narod u Crnoj Gori bude svoj an svome, jer niko nema pravo da ugrožava identitet naroda - istakao je predsednik, dodajući da je doneta odluka da se dodatno pomognu organizacije u Crnoj Gori.\nOdgovarajući na pitanja novinara o tome sa kim je Milo Đukanović razgovarao unutar SPC o formiranju Pravoslavne crkve u Crnoj Gori patrijarh Irinej je rekao da nema tu informaciju.\nPredsednik Vučić je rekao da će dati sve od sebe da zaštiti i sačuva identitet srpskog naroda i upozorio da je sledeće godine popis naroda u Crnoj Gori i da će tom prilikom pokušati da smanje broj Srba u toj zemlji.\n- Nikom nećemo dozvoliti provođenje nasilja nad našim narodom - rekao je Vučić i dodao da će Srbija biti uz svoj narod u Crnoj Gori.\nPatrijarh Irinej je naveo da je stanje u Crnoj Gori onakvo kakvo ne treba da bude ni u jednoj zemlji.\nOn je izjavio da je jasno da je plan Mila Đukanovića da u Crnoj Gori više nema SPC, niti srpskog pravoslavnog naroda i apelovao na njega da promisli šta čini.\n- Jasno je da je plan da tamo nema srpskog naroda i srpske crkve - kazao je patrijarh Irinej i dodao da se stvara nova crnogorska nacija koja treba da istisne sve što se imenuje srpskim.\nPatrijarh je rekao da mi priznajemo ljude koji se deklarišu i kao Crnogorci i dodao da većina od njih kažu: Ja sam Srbin, a potom Crnogorac.\nDodaje da se, međutim, sada stvara jedno mišljenje i jedna nova nacija crnogorska, koja treba da istisne potpuno sve što se zove srpsko.\n-U ovoj politici, ima tu dosta ljudi iz crkve, koji kumuju ovom stanju. Nadam se da će mnogi koji su bili za tu ideju crnogrske crkve i crnogorske nacije da uvide situaciju i kuda sada ide i da će verovatno promeniti svoje mišljenje - rekao je patrijarh.\n-Cilj je da se primeni metod koji su nekada ustaše primenile u Hrvatskoj da se protera sprski narod, znamo na koji način trećinu jednom, drugu trećinu drugom, a treću trećem, i da se tamo uništi i onemogući SPC. To se isto nažalost dešava i danas. Pitam sebe i sve druge da li predsednik Đukanović ima u vidu svoj narod i stanje koje je manje više on stvorio u Crnoj Gori - poručio je patrijarh.\nOn je apelovao i sa bolom u duši pozvao Đukanovića da razmisli o onome što radi.\n-Ono što je čudno da čovek koji nije kršten, koji je ateista hoće da stvori crkvu - rekao je Irinej, dodajući da je to događaj koji niko nikad neće da razume.\nIrinej je zamolio predsednika Vučića da zaštiti srpski narod u Crnoj Gori i SPC u toj zemlji, kao i njene svetinje.\nMi poštujemo, istakao je, Crnu Goru kao državu i ja nikada nisam čuo da je neko uperio neku reč protiv crnogorske države.\nPatrijarh ističe da su sve crkvene svetinje srpske i da su ih podizali Nemanjići i oni koji su sledili rod i kulturu Nemanjića.\nNe zna, ukazuje, da postoji ijedan hram koji je podignut za vreme otkada postoji nova država Crna Gora i lažni mitropolit u Crnoj Gori.\n-Sve što postoji, pripada SPC i mi se moramo boriti da to tako i ostane. Dakle, stanje je vrlo teško, mislim da ono što mi zastupamo nije samo stav naš, već i svih pravoslavnih hršćanskih crkava, katoličkih, protestantski i nekih muslimanskih zajednica. Tragedija je što to ne vidi predsednik CG, a trebalo bi da vidi i da učini nešto dobro svom narodu a ne da stvara deobe i svađe koje nikome i ništa ne dobro donose - rekao je on.\nIrinej dodaje da se moli Bogu da u Crnoj Gori zavlada mir i sloga među žiteljima CG i da vrate slavu i ponos CG, pošto je današnje stanje, na koje će mnogi ukazati, takvo kako ne treba da bude u jednoj državi.\nPredsednik Republike Srbije Aleksandar Vučić sastao se sa Njegovom svetošću patrijarhom srpskim gospodinom Irinejem.\nPatrijarh Irinej je odgovarajući an pitanja novinara rekao da ne zna s kojim predstavnikom srpske crkve je predsednik Crne Gore Milo Đukanović razgovarao o formiranju pravoslavne crkve u toj zemlji, navodeći da je možda reč o ljudima iz Crne Gore ili okruženja.\n-Ne znam, verovatno sa ljudima iz Crne Gore ili ljudima izvan Crne Gore, možda sa našim komšijama, da ne pominjem kojim - rekao je patrijarh, upitan na koga je Đukanović mislio kada je rekao da van očiju javnosti razgovara sa predstavnicima MCP o formiranju pravoslavne crkve u Crnoj Gori.\nPatrijarh Irinej je rekao da je to stari plan i stara namera, koja sada oživljava. Kaže da se sada stvara jedno mišljenje i jedna nova nacija, crnogorska, koja treba da istisne potpuno sve što se zove srpsko.\nVUČIĆ nakon sastanka sa IRINEJEM: Najbitnije je da sačuvamo mir! Uveren sam da ćemo znati da zaštitimo srpski narod i naše istorijske svetinje!\nVučić čestitao Božić, posebno narodu i episkopima u Crnoj Gori\nSneg na Žabljaku pada i danas, sever Crne Gore se zabeleo! (FOTO)\nVučić: Želim mir i stabilnost, ali i poštovanje našeg naroda! Srpski narod je jedinstven, on je tvrd orah i žilav je kada želi da očuva svoje!\nPatrijarh Irinej: Nadamo se smirivanju situacije u Crnoj Gori


Savčić: Izmišljen povod za bombardovanje Srba | Palelive.com\nPočetna Regija Istočno Sarajevo Savčić: Izmišljen povod za bombardovanje Srba\nISTOČNO SARAJEVO – Predsjednik Boračke organizacije Republike Srpske Milomir Savčić izjavio je danas u Istočnom Sarajevu da su „Markale dva“ izmišljen slučaj koji je poslužio NATO-u kao formalni razlog da bombarduje Srpsku 1995. godine.\nSavčić je naglasio da se na Trebeviću 28. avgusta 1995. godine nisu nalazili minobacači 120 milimetara Vojske Republike Srpske /VRS/ jer su 12. na 13. avgust upućeni u zonu odgovornosti Hercegovačkog korpusa.\n„`Markale dva` su izmišljen slučaj i Srbi su ponovo neopravdano optuženi za nešto što nisu počinili“, rekao je Savčić novinarima na obilježavanju Dana sjećanja na žrtve NATO bombardovanja u Republici Srpskoj.\nOn je naglasio da je NATO počinio krivična djela ratnog zločina koja se ogledaju u korištenju zabranjene municije u sredstvima ratovanja, te upotrijebio prekomjernu silu.\n„Čin dejstva NATO avijacije po snagama VRS je neprijateljski akt. Stavio se na stranu naših neprijatelja u najtežem trenutku za srpsku vojsku. Bili smo napadnuti od višestruko nadmoćnijeg neprijatelja. To ne smijemo zaboraviti, moramo pamtiti i mi i naša pokoljenja“, rekao je Savčić.\nSavjetnik srpskog člana Predsjedništva BiH Boško Tomić, koji je bio pripadnik Sarajevsko-romanijskog korpusa VRS, kaže da su položaje srpske vojske, osim aviona, tukli i minobacači i haubice sa svih strana.\n„To je bio pravi pakao, a neprijatelj je očekivao da će na taj način doći do egzodusa Srba. Međutim, vidjeli su odlučnost srpskog naroda da će ostati na ovim prostorima. NATO, koji je, prije svega, osiromašenim uranijumom gađao civile, napravio je pravu katastrofu. Suprotstavila im se Vojska Republike Srpske, za šta joj treba odati svaku počast“, naveo je Tomić.\nRepublički centar za istraživanje rata, ratnih zločina i traženje nestalih lica istražio je šesnaestodnevno NATO bombardovanje Republike Srpske i objavio u publikaciji „Namjernom silom na Republiku Srpsku“, u kojoj su utvrđeni uzroci i posljedice bombardovanja.\n„Na osnovu tog istraživanja mogu reći da je ovo jedno od najtužnijih perioda novije srpske istorije jer, osim direktnih posljedica, a to je najmanje 50 ubijenih i više od 120 ranjenih vojnika i civila, imamo i indirektne posljedice“, istakao je direktor tog centra Milorad Kojić.\nOn je naveo da su među indirektnim posljedicama odsječene srpske glave na ozrensko-vozućkom ratištu, gdje je NATO u koordinaciji sa takozvanom Armijom BiH i hrvatskom vojskom u zapadnom dijelu Krajine koordinisano izvodio akcije napada na srpsku nejač i vojnike.\nU ime stanovnika Istočnog Sarajeva, počast stradalim nakon NATO bombardovanja, a posebno porodici Galinac, odao je predsjednik Skupštine grada Miroslav Lučić, koji je iznio stav sarajevskih Srba da ne žele da Srpska uđe u NATO.\n„Ono što su uradili prije 25 godina dovoljan je razlog da NATO nikada ne dođe na prostor Republike Srpske, a siguran sam da svi Srbi imaju takav stav“, naglasio je Lučić i dodao da je održano više tribina o temu posljedica od osiromašenog uranijuma.\nOn je izrazio očekivanje da će vlade Republike Srpske i Srbije učiniti konkretne poteze u skladu sa direktivama komisije koja obrađuje ovu oblast, na čelu sa ljekarom Danicom Grujičić.\nLučić je naglasio da će grad Istočno Sarajevo iz budžeta izdvojiti 50.000 KM za izradu projekta spomenika koji će biti posvećen žrtvama NATO bombardovanja, izrazivši nadu da će im se u tome pridružiti lokalne zajednice koje su direktno bile izložene bombardovanju, kao i Vlada Republike Srpske.\nU zločinačkom NATO bombardovanje Republike Srpske, koje je počelo 30. avgusta 1995. godine u 2.12 časova i trajalo do 14. septembra, stradalo je više od stotinu nedužnih civila.\nNa položaje Vojske Republike Srpske, NATO avijacija bacila je ukupno 1.026 bombi, od čega 708 vođenih, a ukupna težina bačenog eksploziva iznosila je oko 10.000 tona.\nVazdušne udare vršili su borbeni avioni osam država članica NATO-a: SAD, Velike Britanije, Francuske, Holandije, Španije, Turske, NJemačke i Italije.\nTaj datum odabran je u znak sjećanja na dan kada su u NATO bombardovanju ubijeni brat i sestra Radmila i Radenko Galinac iz naselja Grlica, u Vojkovićima. Brat i sestra Galinac bili su među prvim žrtvama NATO agresije – njih je 9. septembra 1995. godine na srušenom mostu u naselju Semizovac, kod Sarajeva, ubio pilot NATO avijacije.\nPrethodni članakStipendije za praktičnu nastavu u „Folksvagenu“ za devet učenika\nNaredni članakIzgradnja atletske staze teče po planu


Osamnestogodišnji učenik katoličke škole u Voltonu (Kentaki), koji je iz verskih razloga odbio da primi vakcinu protiv ovčjih boginja i tužio obrazovnu ustanovu zato što mu je zabranila pristup, razboleo se od te bolesti.\nDžerom Kankel (18), koji je bio kapiten školskog košarkaškog tima, nije mogao da završi poslednji razred srednje škole zbog epidemije varičela, koja je u to vreme pogodila 32 osobe.\nKankel je protiv vakcine jer veruje da "sadrži ćelije abortiranih fetusa" i tužio je školu u nadi da će odustati od politike zabrane pristupa nevakcinisanim osobama, ali bez rezultata.\nJuče je advokat Kankelove porodice rekao za NBC da se Džerom već nedelju dana bori sa virusom varičela.\n- To su duboko religiozna uverenja. Oduvek su bili svesni da rizikuju infekciju, ali prihvatili su to - rekao je on.\nUčenicima u Kentakiju zakon dozvoljava da ne prime vakcinu iz verskih razloga ukoliko daju izjavu pod zakletvom, što je Kankel prošle godine i uradilo. Međutim, kada je počela epidemija, njegova škola "Sejkred hart" objavila je da ta deca nemaju pravo da budu na javnim mestima, nakon čega je zdravstvena služba Severnog Kentakija obznanila da studenti koji nisu vakcinisali ne mogu da prisustvuju nastavi "pre nego što prođe 21 dan od pojave osipa kod poslednjeg obolelog đaka ili člana osoblja".\nDžeromovi roditelji Bil i Karen Kankel na suđenju\nPočetkom šezdesetih godina prošlog veka, ćelije za proizvodnju vakcine uzete su od dva abortirana fetusa - jednog u Engleskoj, i jednog u Švedskoj, pri čemu nijedan od dva prekida trudnoće nije urađen u svrhu razvoja vakcine. Taj mali uzorak ćelija upotrebljen je za uzgajanje virusa u laboratoriji, od kojih je potom napravljena vakcina za imunizaciju javnosti.\nZabranili pristup u školu


Ulazimo u tripolarni, strateški nestabilniji svet: Američki general o rivalstvu i mogućem ratu sila - 03.11.2021, Sputnik Srbija\nAmerički general: Najmanje nam je potreban rat velikih sila\nPrema njegovim rečima, s tim u vezi potrebna je „međusobna komunikacija sa Rusijom, Kinom ili bilo kojom drugom zemljom“. On je napomenuo da se to može dogoditi i putem posrednika i direktno.„Mislim da je to mudar pristup. Čvrsto sam ubeđen da ne treba razgovarati samo sa saveznicima, partnerima i prijateljima, već je apsolutno neophodno razgovarati sa protivnicima i neprijateljima“, smatra američki general.On je naglasio da već sada postoje mehanizmi za međusobnu komunikaciju između Sjedinjenih Američkih Država i Rusije, kao i između NATO-a i Rusije.Kako je naveo, NATO ima sve mogućnosti za to: postoje ljudi koji podržavaju direktnu saradnju sa Rusijom, kao i sa Kinom i drugim zemljama.Strateška nestabilnostAmerički general dodao je da svetska zajednica ulazi u doba povećane strateške nestabilnosti.On je objasnio da će povećani značaj imati „održavanje mira između velikih sila“.„Nalazimo se u 76. godini mira između velikih sila. I ulazimo u period, po mom ličnom mišljenju, potencijalno povećane nestabilnosti i rizika. I mi (SAD), Rusija, Kina, kao i svi ostali, svi saveznici i partneri (Vašingtona), moramo da budemo veoma oprezni... u pogledu načina na koji postupamo jedni s drugima u perspektivi“, upozorio je američki general.\nsvet, rusija, kina, velike sile, mir, sad, mark mili, nato – vojska i naoružanje, vojska i naoružanje\nVašington se zalaže za dijalog NATO-a sa Rusijom i Kinom, međunarodnoj zajednici najmanje je potreban rat velikih sila, izjavio je predsedavajući načelnika štabova američke vojske general Mark Mili na Bezbednosnom forumu u Aspenu.\n„Mislim da smo u ovoj fazi u periodu mira između velikih sila. I želimo to da zadržimo. Voleli bismo da to i dalje bude (upravo) rivalstvo. Poslednje što je svetu i Sjedinjenim Američkim Državama potrebno je rat velikih sila“, istakao je Mili.\nPrema njegovim rečima, s tim u vezi potrebna je „međusobna komunikacija sa Rusijom, Kinom ili bilo kojom drugom zemljom“. On je napomenuo da se to može dogoditi i putem posrednika i direktno.\n„Mislim da je to mudar pristup. Čvrsto sam ubeđen da ne treba razgovarati samo sa saveznicima, partnerima i prijateljima, već je apsolutno neophodno razgovarati sa protivnicima i neprijateljima“, smatra američki general.\nOn je naglasio da već sada postoje mehanizmi za međusobnu komunikaciju između Sjedinjenih Američkih Država i Rusije, kao i između NATO-a i Rusije.\nKako je naveo, NATO ima sve mogućnosti za to: postoje ljudi koji podržavaju direktnu saradnju sa Rusijom, kao i sa Kinom i drugim zemljama.\nAmerički general dodao je da svetska zajednica ulazi u doba povećane strateške nestabilnosti.\n„Ulazimo u tripolarni svet, gde su Sjedinjene Američke Države, Rusija i Kina sve velike sile. Mi, po mom mišljenju, ulazimo u svet koji će potencijalno biti strateški nestabilniji nego, recimo, u poslednjih 40, 50, 60 ili 70 godina“, naglasio je Mili.\nOn je objasnio da će povećani značaj imati „održavanje mira između velikih sila“.\n„Nalazimo se u 76. godini mira između velikih sila. I ulazimo u period, po mom ličnom mišljenju, potencijalno povećane nestabilnosti i rizika. I mi (SAD), Rusija, Kina, kao i svi ostali, svi saveznici i partneri (Vašingtona), moramo da budemo veoma oprezni... u pogledu načina na koji postupamo jedni s drugima u perspektivi“, upozorio je američki general.


Zapadni Balkan će izgubiti 800.000 radnih mjesta – Bankar.me\nJune 22, 2020 MAKRO, REGION, SVE VIJESTI Leave a comment\n“Bregu je istakla da je direktan uticaj pandemije na ekonomije zapadnog Balkana bio značajan, ali to nije kraj i predstoji dug put, a ogromni troškovi višemjesečne obustave ekonomskih djelatnosti vremenom će biti još veći”, saopšteno je iz RCC-a, prenosi Indikator.ba.\n“Izolacija je donijela neizbježan skok nezaposlenosti u celom regionu. Iako ne daju potpunu sliku situacije, podaci javnih službi za zapošljavanje u šest ekonomija zapadnog Balkana prikupljeni u maju 2020. godine, pokazuju znatno povećanje broja nezaposlenih”, navela je Bregu u svom članku.\nOna napominje da su neprijavljeni radnici nesrazmjerno pogođeni merama blokade koje su uvedene u ekonomijama zapadnog Balkana jer uglavnom rade na poslovima niske produktivnosti i imaju malo ili nimalo ušteđevine koja bi im pomogla tokom krize.\nBregu je istakla da oni često nisu ni obuhvaćeni kratkoročnim merama ublažavanja uticaja virusa korona, koje sprovode vlasti.\n“Sa druge strane, u pogledu perspektive zaposlenja najteže su pogođene žene, koje su i u najvećoj mjeri izložene ovoj krizi, a 69 odsto žena na zapadnom Balkanu smatra pandemiju pretnjom za njihov posao ili posao člana njihove porodice”, rekla je Bregu i dodala da su slični i podaci za mlade jer je nezaposlenost navjeća briga za 51 odsto njih, dok 59 odsto nije zadovoljno mogućnostima zaposlenja.\nOna je navela da Međunarodna organizacija rada procenjuje da je u svetu više od jednog, od šest mladih ljudi, prestalo da radi tokom krize izazvane virusom korona.\nOna je istakla da će region morati početi da razmišlja o merama kojima se oprezno, ali hrabro omogućava postepeno vraćanje na normalne ekonomske uslove i djelatnosti.\nPOJMOVIZapadni balkan zemlje zapadnog Balkana\nPrevious Tri miliona njemačkih dizelaša čeka kupce, uglavnom sa Balkana\nSljedeći Azijska tržišta: Investitori oprezni na početku tjedna


"Glas Srpske" saznaje da je direktor jednog obućarskog preduzeća u RS lani sebi isplatio mjesečnu platu od 20.000 maraka. Iako se vjeruje da to nije bio usamljen slučaj, on je predstavljao okidač da Vlada RS poveća osnovu za obračun doprinosa za zaposlene u ovom sektoru koji imaju platu veću od republičkog prosjeka koji je u prošloj godini iznosio 831 KM.\nKotorvaroška tvornica obuće "Sportek", jedna od najvećih u ovom sektoru u RS, na osnovu ušteda koje je ostvarivala na osnovu olakšica prethodnih godina je isplaćivala premije radnicima u iznosu od 500 maraka godišnje. Prema nezvaničnim informacijama kada su povlastice ukinute menadžment je donio odluku da prepolovi premiju što je izazvalo nezadovljstvo radnika. Direktor "Sporteka" Miroslav Petrešin je rekao da zbog lošeg zdravstvenog stanja nije u mogućnosti da daje izjave.


Nicolas Sarkozy u kampanji za predsjednika Francuske protiv širenja EU\nKako su i očekivali politički posmatrači u Evopskoj uniji, ministar unutrašnjih poslova Francuske, Nicolas Sarkozy, je objavio svoju kandidaturu za naredne predsjedničke izbore. Iako poznat po "desnim" političkim stavovima, Sarkozy je iznenadio veći dio javnosti oštrinom svoje predizborne kampanje- on traži zaustavljanje širenja Evropske unije, te usvajanje skraćene verzije evropskog ustava, koja se oslanja na asocijaciju evropskih država, satavljenu od postojecćih 25 članica.\nOno što je nagoviješteno propalim francuskim i holandskim refrendumima o zajednčkom, evropskom ustavu, ostvaruje se u političkom programu umjerene francuske desnice. Slijedeći političku zebnju glasača u svojoj zemlji, kao i konzervativna stajališta svoje partije, sadašnji ministar unutrašnjih poslova Francuske, Nicolas Sarkozy, je objavio vlastiti predizborni program za predsjedničke izbore naredne godine- zaustavljanje širenja Evropske unije, te smanjenje prijema imigranata u Francusku.\nSarkozy, koji i sam potiče iz porodice madjarskih imigranata, zahtijeva skraćivanje teksta evropskog ustava, koji bi u novoj, za njega prihvatlivoj verziji, bio ne samo kraći u sadržaju, već i u definisanju evropskih članica - oslanjao bi se na funkcionisanje unije od sadašnjih 25 država.\nOpravdanje za to je, po njemu, ograničena moć prijema novih članica- sa druge strane, takav argumenat se ozbiljno dovodi u pitanje od strane Medjunarodne krizne grupe, čiji balkanski direktor, Nicholas Whyte tvrdi da su šanse populacijskog buma u Zapadnoj Evropi, kada je u pitanju Zapadni Balkan, zanemarljive:\n"Kapacitet prijema nije novi koncept- postoji još od kriterija iz Kopenhagena iz 2002. godine. Nije prvi put da čujemo tu frazu- bila je u upotrebi u vrijeme "velikog buma", proširenja Unije za deset istočnoevropskih država. Treba s tim u vezi reći da pet zapadnobalkanskih država zajedno imaju manji broj stanovnika nego Rumunija, čije pridruženje se očekuje naredne godine. Dakle, mislim da je mogućnost prijema ozbiljno pitanje, ali Zapadni Balkan sam po sebi nije značajan problem u tom smislu".\nIpak, sudeći prema naznakama skretanja udesno ključnih evropskih nacija, državama Zapadnog Balkana se, kada je riječ o sudbini integracijskog procesa, ne ostavlja prostor za odlaganje reformi, medjunarodnih obaveza i punog prilagodjavanja evropskim standardima.


Redovna i potpuna dezinfekcija vozila – Kapija za dezinfekciju vozila – TTM System\nZAŠTO JE POTREBNA REDOVNA I POTPUNA DEZINFEKCIJA VOZILA\nKod pojedinih vrsta delatnosti je dezinfekcija vozila neophodna, kako bi se proces daljeg rada zaštitio od eventualnih nečistoća i ispunili propisani standardi za tu oblast rada (zaštita, prevencija širenja zaraze, sigurnost proizvodnje u cilju ispravnosti proizvoda).\nRedovna i potpuno dezinfekcija vozila je moguća upotrebom Kapije za dezinfekciju vozila TTM System-a.\nKorišćenjem naših Kapija za dezinfekciju vozila sprečava se na siguran i potpun način kontaminacija zaraza, jer se obezbeđuje potpuna dezinfekcija kompletne spoljašnosti vozila (obostrana dezinfekcija vozila).\nOsnovna funkcija Dezinfekcionog prolaza za vozila je potpuna dezinfekcija spoljašnjosti vozila prilikom ulaska ili izlaska u prostor gde je potrebno sprečiti kontaminaciju.\nDezinfekcija vozila se najčešće preporučuje za sledeće vrste delatnosti:\n• bolnice i ostale zdravstvene ustanove,\n• firme sa većim voznim parkom,\n• proizvodni pogoni (proizvodnja, prerada ili distribucija hrane),\n• kompanije za javni prevoz,\n• ulaz za vozila na aerodrome.\n- obezbeđuje ispravnost proizvoda u svim fazama od proizvodnje, preko distribucije i prodaje,\nDezinfekcija vozila - potpuna i bezbedna uz našu Kapiju za dezinfekciju vozila!


RTV Puls | DRECUN: DOBRO USKLAĐENA KAMPANJA PRIŠTINE I TIRANE\nBEOGRAD, 12.jul - Predsednik skupštinskog odbora za KiM Milovan Drecun rekao je za RTS da hapšenje dvojice Srba pokazuje da takav način jednostranog delovanja Prištine predstavlja sastavni deo planirane dobro usklađene kampanje Tirane i Prištine koja ima podršku pojedinih država, a to ide u dva pravca.\nPrema njegovim rečima, ovo hapšenje pokazuje da je takav način jednostranog delovanja Prištine sastavni deo planirane dobro usklađene kampanje Tirane i Prištine koja ima podršku pojedinih država koje ide u dva pravca.\n"Jedan je da se izvrši pritisak na Beograd tako što se jednostranim potezima otežava opstanak srpskog naorda na KiM, onemogućava povratak proteranih da bi se u potpunosti onemogućio nastavak bilo kakvih razgpovora Beograda i Prištine, a drugi pravac je da se praktičnim koracima stvore uslovi za pripajanje Kosova Albaniji što nailazi na prećutnu podršku mnogih zapadnih zemalja koje su priznale jednostranu proglašenu nezavisnot Kosova", istakao je Drecun.\nImajući u vidu šta je do sada rađeno sa lažnim optužnicama, sa lažnim svedocima, sa nekim drastičnim slučajevima karikiranja pravde - onda i kada imamo u vidu rezoluciju usvojenu prištinskom parlamentu o navodnom genocidu nad Albancima, treba očekivati da će se ovakvi slučajevi nezakonitog, izmišljenog hapšenja nastaviti, kaže Drecun.\n"On bi trebalo da nam objasni ako zaista želi da gradi prijateljske dobrosusedske odnose sa Srbijom, koja je svrha formiranja pre dva meseca jednog snažnog obaveštajnog tima koji je maskiran u predstavništu jednog zapadnog proizvođača automobila u Skoplju a gde su obaveštajci iz Bugarske, Albanije, Makedonije i Nemačke. Šta oni tamo rade", pita Drecun.\nKaže da Makedonija postaje centar za snažno obaveštajno delovanje protiv interesa države Srbije i Zajev nije iskren kada on nešto upozorava region na moguću destabilizaciju.\n"Svako postizanje kompromisnog rešenja je temljeni stub stabilizacije ovog regiona a nepostizanje kompromisa između Beograda i Prištine je priprema za nove sukobe u regionu i stvaranje Velike Albanije i to bi Zajev trebalo da zna ako vodi računa i o interesima sopstvene države koju predstavlja, kaže Drecun.


Zbog kiše u prestonici se očekuju gužve u saobraćaju - www.lobi-info.rs\nZbog kiše u prestonici se očekuju gužve u saobraćaju\nMarija K. 3. marta 2020., 14:53 3.9k Views\nNevreme koje je prvo zahvatilo severne krajeve zemlje stiglo je oko 13.30 časova i do svih delova glavnog grada, pa u prestonici i dalje pada kiša.\nJaka kiša, zasad, nije napravila veće gužve na prestoničkim ulicama, ali je sigurno da će u slučaju da padavine potraju doći do stvaranja većih kolona tokom poslepodnevnog špica.\nTrenutno ima manjih gužvi na prilazima Pančevačkom mostu – rekli su beogradski taksisti i dodaju „da nema sumnje da će popodne doći do stvaranja većih gužvi“.\nPrema poslednjim podacima RHMZ-a, u 14.00 časova u Beogradu je izmerena temperatura od 19 stepeni, vetar je skoro potpuno stao i duva brzinom od jednog metra u sekundi.\nApelujemo na sugrađane da zbog vlažnih kolovoza budu dodatno oprezni u saobraćaju.\nPrethodna objava Za najmlađe sugrađane „Crvenkapa i šašavi vuk“ besplatno u CK Vlada Divljan\nSledeća objava Nakon jutrošnjih gužvi Pančevac ponovo prohodan\nZa najmlađe sugrađane „Crvenkapa i šašavi vuk“ besplatno u CK Vlada Divljan


Srbija bez kompletnog veznog reda sa Mundijala | MONDOBA\nMilinkovic Savic i Matic ne igraju meceve Ukrajina Srbija i Srbija Litvanija\n14. August, 18:12\nSrbija bez kompletnog veznog reda sa Mundijala 0 Podijeli Podijeli na facebook Podijeli na twitter Podijeli na viber Pošalji na mail\n03.06.2019. / 18:27\nSrbija bez kompletnog veznog reda sa Mundijala\nOd trojice startnih vezista iz Rusije - jedan je odstranjen, drugi odustao pre, a treći posle prozivke selektora Krstajića.\nOd trojice startnih vezista sa prethodnog Mundijala, Mladen Krstajić ovog juna neće imati nijednog u timu za mečeve sa Ukrajinom i Litvanijom.\nSelektor se razišao sa Lukom Milivojevićem još tokom Svetskog prvenstva i od tada ga nije više zvao u Staru Pazovu, u koju nije doputovao povređeni Nemanja Matić, a potom smo na okupljanju "orlova" za nastavak kvalifikacija za EURO 2020 saznali da, takođe zbog povrede, ni Sergej Milinković-Savić neće biti u timu.\nKOLAROV O CRVENOJ ZVEZDI: KAO ŠTO JE TERZIĆ I REKAO...\nSpisak - jun 2019.\nSpisak - mart 2019.\n"Zbog povrede nećemo moći da računamo na Milinković-Savića, on je otpao. Ostalih 25 igrača su tu i zdravi su što je najbitnije. Momci su došli sa voljom i željom bez obzira na sezonu koja je bila iscrpljujuća", izjavio je Krstajić tokom "press" konferencije ovog ponedeljka popodne u "Kući fudbala".\nNaš tim u petak uveče igra protiv Ukrajinaca u Lavovu u drugom, a narednog ponedeljka sa Litvanijom u Beogradu u trećem kolu Grupe B, koju smo "otvorili" vrednim remijem sa Portugalom u Lisabonu krajem marta.\nS obzirom na to da smo u pet utakmica sa Ukrajinom doživeli isto toliko poraza uz gol-razliku 1:9, selektor će za neugodnije od dva gostovanja na startu kvalifikacija morati da pronađe novi trio veznih fudbalera za svoj sistem 4-2-3-1.\n"To je sastavni deo posao, voleo bih da su svi zdravi, ali šta je tu je. Osmorica su nam falilia protiv Nemačke i Portugalije, pa smo igrali".\n"Ukrajina nam je uz Portugaliju najveći rival. Idemo tamo da ne izgubimo meč, imamo ideje i biće razlike u odnosu na Nemačku i Portugaliju".\nMladen Krstajić Fudbalski savez Srbije EURO 2020 UEFA\nUpravo gledate Vakcina protiv korone: Izbor ili obaveza, ruska ili neka druga...? ANKETA 0 Video Pre 59 min Dok cijela planeta čeka vakcinu koja će nam donijeti i kraj pandemije, veliki broj ljudi se plaši, jer se i o samom...


Faze i znaci sindroma pregorevanja – KLINIČKA PSIHOTERAPIJA\nZašto je važno na vreme prepoznati znakove i faze u razvoju sindroma pregorevanja? Odgovor na ovo pitanje je vrlo jednostavan: zato što je sindrom pregorevanja trenutno glavni ubica savremenog urbanog čoveka! On je, kao savršeno skriveni zločinac, u poslednjih nekoliko decenija naširoko po svetu terorisao radne i odgovorne ljude. Vremenom je rastao sve više i postajao sve jači i suroviji, ostajući pri tome uglavnom neprepoznat i neadekvatno tretiran kako od strane zvanične medicine, koja ga je tek ove godine (Jun,2019) u liku SZO (Svetska zdravstvna organizacija) formulisala kao poseban nozološki, dijagnostički obrazac. Isto tako je bio površno tretiran i od strane medija. Iako, paradoks koji je to prestao da bude u svetu postistine, stres je pojmovno u istom tom periodu kao i sada, jedna od najzastupljenijih jezičkih formi u javnoj svesti!? Ali, o tome postoji više sadržaja u pethodnim mojim tekstovima na ovom blogu…\nStatistika o ljudskom stradanju i destruktivnim ishodima u kojima učestvuje sindrom pregorevanja, kao napredna faza horničnog stresa, je više nego poražavajuća. Između polovine i dve trećine trenutno zaposlenih ili egzistencijalno opterećenih ljudi u savremenom svetu pokazuje jasne znake i nalazi se u nekoj od faza sindroma pregorevanja. Skoro tri četvrtine radne i odgovornostima opterećene populacije umrežene u trenutno dominantnim korporativnim modelima oseća da je pod konstantnim stresom! Istovremeno medicinske statistike, koje se odnose na faktore koji utiču na razvoj bolesti i uzroke smrti, direktno ili indirektno upućuju u skoro 90% na učešće stresa, posebno hroničnog, u svemu tome!\nNaravno, tu se izuzimaju oni koji su usmrćeni oružjem, saobraćajem, glađu, radioaktivnim zračenjem i katastrofičnim događajima u svojoj životnoj sredini, uglavnom izazvanih ljudskim faktorom. A to je isto tako sve češće prisutno kao faktor rizika za današnjeg čoveka, uglavnom putem načina širenja savremenih tehnologija, „demokratije“ i ljudskih prava po svetu. Isto tako važno bi bilo istražiti i da li, gde i kako se tu nevidljivo prepliće takođe stres kao uzrok i posledica u razvoju i dejstvu ovih destruktivnih sila i tendencija?! Ali, to je za neka druga istraživanja…\nUkoliko nastavi ovim tempom, sindrom pregorevanja će vrlo skoro biti prisutan u svakom domu, kao i savremeni rijalitiji koji okružuju današnjeg čoveka. Ishod tome ostaje i dalje, kao i uvek, jedan te isti – destrukcija, dezintegracija i nestajanje…\nOd onoga što je prethodno izneseno, kao objektivna (a ne fake news!) realnost koja trenutno postoji i koja nas u budućnosti očekuje, nameće se još snažnije važnost tačnog i navremenog prepoznavanja znakova i faza sindroma pregorevanja. Tako, čitaoca ovog teksta upućujem na pažljivo praćenje opisa koji sledi.\nFaze sindroma pregorevanja\nU dosadašnjoj literaturi se uobičajeno pominju tri faze sindroma pregorevanja. Moje trideset i petogodišnje iskustvo u praksi, posebno stečeno u jednodecenijskom vođenju Instituta za stres u tadašnjem mom Centru za humane relacije u kome je značajno veliki broj dolaznika bio dijagnostikovan i tretiran kompleksnim i kombinovanim programima, upućuje me na realnost uvođenja i četvrte, krajnje faze. Time smatram da čitaocu možda mogu da pokušam da otvorim njegove trenutno „oči široko zatvorene“ za uočavanje i prihvatanje ozbiljnosti ovog savremenog i sveprisutnog problema.\nPrva faza (faza alarma):\nDruga faza (faza otpora):\nOsećaj zamora bez nekog posebnog razloga\nOtpor ka odlasku na posao\nGubitak motivacije i kreativnosti\nZloupotreba kafe, cigareta, posezanje za narkoticima i dr.\nTreća faza (faza iscrpljenja):\nHronični mentalni i fizički umor\nBolovi po telu\nProblemi sa radom želuca, creva, srčanim ritmom, nivoom šećera i dr.\nPojava psihosomatskih bolesti (kardiovaskularne, endokrine itd.)\nPojava imunoloških poremećaja (autoimune bolesti, karcinomi itd.)\nČetvrta faza (kraj)\nNa ovom mestu bih hteo da skrenem čitaocu pažnju i na to da su do sada pojedine faze sindroma bile uglavnom pogrešno dijagnostikovane, odatle pogrešno ili nedovoljno uspešno tretirane, uglavnom kao isključivo neurotski poremećaji – anksiozni, depresivni, opsesivno-kompulsivni itd.; ili kao poremećaji ponašanja; ili kao isključivo psihosomatski ili imunološki (pr. kardiovaskularni, gastroenterohepatološki, endokrini, maligni, autoimuni, degenerativni, idiopatski i sl.). Iako se u tim slučajima ponegde pominjao i stresni faktor, on je bio samo verbalno prisutan ali ne i konkretno određen,stručno odmeren, a ponajmanje i upućen na pravilno „čišćenje“ stresne akumulacije i regulacije stresnog stila života. To je i danas dominanta, na žalost, pristupa autoriteta u oblasti akademske medicine i neregulisanog razvoja psihoterapije, na nivou jednako neefikasnih postojećih vanmedicinskih i paramedicinskih pristupa. O tome sam, takođe da podsetim, pisao u prethodnim tekstovima.\nZnaci sinroma pregorevanja\nDanašnje generacije sve manje žele da se podrede procedurama i pravilima, posebno im smeta istorijski postavljen memorijski kontekst, za razliku od primamljivog „skrolanja“ na brzinu, sada i ovde, koji nudi više adrenalinskog i dopaminskog uzbuđenja. Stoga im može biti mentalno teži zadatak da prihvate hladno ponuđeni hronološki redosled dat u prethodnom zaglavlju o fazama. Eto, biću ljubazan da po nekom drugom, njima bližem sistemu, ponudim sledeću tabelu znakova sindroma pregorevanja. Važno je, uostalom, da što veći broj čitalaca postane svestan i upamti bitne karakeristike i simptome sindroma pregorevanja. To je i cilj ovog teksta. Dakle, da vidimo sada tabelu sastavljenu od tih važnih, trinaest znakova sindroma pregorevanja…\n13 znakova sindroma pregorevanja\nHronični umor, iscrpljenost, osećaj fizičkog pada energije\nBezrazložni otpor, bes, ljutnja na one koje postavljaju zahteve\nSamokritika, osećaj krivice za neispunjenje zahteva drugih\nCinizam, negativizam, povlačenje\nIritiranost, razdražljivost, prereaktivnost na male povode\nČeste glavobolje, gastrointestinalne smetnje, povećana sklonost oboljevanju\nGubljenje ili povećanje telesne težine\nOsećaj zarobljenosti i bezizlaznosti\nSmanjena kontrola, povećano preuzimanje rizika, učestala nesmotrenost, povećana sklonost ka pravljenju grešaka\nA, o tretmanu…?\nO terapijskom pristupu koji je istinski efikasan u tretmanu sindroma pregorevanja, za razliku od (ne)postojećih, i koji je za preporuku, pisaću u nekom narednom tekstu. Do tada pokušajte da naučite da prepoznajete znakove i faze sindroma pregorevanja. Ukoliko hoćete da preživite 21. vek, naravno!\nU vezi sa tim, nije loše da u međuvremenu, ukoliko to niste do sada uradili, pročitate kratki tekst „Sindrom pregorevanja i Legenda o Globalnom Selu“. Možda on usput probudi još neku važnu „vijugu“…?\nPrevious postHronični stres i sindrom pregorevanja u svetu postistine (2)\nNext postRegulisanje stresa – osnovna skica


California traži od nastavnika da budu vakcinisani\nNastavnici u Kaliforniji moraće da prime vakcinu ili da se testiraju na nedjeljnoj bazi.\nCalifornia će od svih nastavnika i drugih zaposlenih u školama tražiti da budu vakcinisani, a ako to ne žele, moraće svake nedjelje da se testiraju na Covid-19, objavio je guverner Gavin Newsom. Nijedna američka država do sada nije donijela takav propis.\n"Mislimo da je to ispravno i da ćemo tako moći da održimo škole otvorenim i smanjimo zabrinutost roditelja koja, poput mene, imaju malu djecu koja ne smiju da se vakcinišu", rekao je Newsom koji, inače, ide na izbore.\nNeke škole u Californiji su već donijele takve propise i prije guvernerovog propisa.\nGuverner Kalifornije je takođe nedavno propisao da zdravstveni radnici moraju da se vakcinišu i za razliku od zaposlenih u prosvjeti, nemaju opciju da se redovno testiraju. Zaposleni u državnim službama moraju da se vakcinišu ili redovno testiraju.\nU Texasu su sudovi dozvolili lokalnim zvaničnicima da propišu obavezno nošenje maski u javnim prostorima, školama- uprkos protivljenju republikanskog guvernera te države Grega Abbotta. Javne škole u Dallasu i Austinu su uvele obavezno nošenje maski.\nŠkole u jednom od najvećih okruga na Floridi, Browardu, donijele su odluku da se nastavi sa obaveznim nošenjem maski, uprkos protivljenju republikanskog guvernera Rona DeSantisa. On je čak pretio da će ukinuti finansiranje nekim školama čiji se direktori usprotive njegovom naređenju - da se nošenje maski ne smije nametati.\nGuvernerka Oregona Kate Brown izdala je naređenje da svi ponovo treba da nose maske u zatvorenom prostoru, bez obzira na to da li su vakcinisani.\nGuverner Havaja David Ige propisao je da barovi, restorani, teretane mogu da popune samo 50 odsto kapaciteta, kao i na okupljanjima može biti maksimalno 10 ljudi unutra i 25 napolju.


Obama: Čas za reformu imigracionog sistema\nPredsednik Obama u Istočnoj sobi Bele kuće govori o imigracionoj reformi 11. juna 2013.\nAmerički predsednik Barak Obama pozvao je Kongres da usvoji zakon o reformi američkog imigracionog sistema.\nNa skupu organizovanom u Beloj kući, Obama je u društvu lidera iz širokog spektra poslovnih, sindikalnih i verskih zajednica apelovao na Kongres da usvoji zakon o imigracionoj reformi. Predsednik je poručio da je došlo vreme za akciju.\n"Ove nedelje, Senat će razmotriti dvostranački, razuman zakonski predlog koji je najbolja prilika koju smo imali u više godina da se popravi naš nefunkcionalni imigracioni sistem. Tim zakonom će se nadograditi ono što smo već uradili, i nastaviće se jačanje naših granica. Njime postižemo to da kompanije i radnici poštuju ista pravila i uvode se stroge kazne za one koji ih ne poštuju.”\nGrupa od osam demokratskih i republikanskih senatora izradila je zakon kojim se otvara put ka državljanstvu za, kako se procenjuje, 11 miliona stranih državljana koji žive u SAD bez odgovarajućih dokumenata.”\nU medjuvremenu, republikanski predsednik Predstavničkog doma, Džon Bejner, izjavio je za televiziju Ej Bi Si da smatra da će taj dom takodje odobriti imigracioni zakon. Medjutim, on kaže da ima neke primedbe na zakon koji predlažu senatori.\n" ...Posebno u oblasti pogranične bezbedonosti i internog sprovodjenja sistema, brine me da taj predlog ne ide dovoljno daleko.”\nBejner je, medjutim, dodao da veruje da će Kongres ove godine dovršiti imigracionu reformu.


Ako ste preuzeli neku od ovih aplikacija za Android, odmah ih uklonite @ InfoBijeljina \nJoker, zlonamjerni softver nazvan po zlikovcu iz serijala o superheroju Betmenu, dosad je pronađen na 24 aplikacije za Google-ov operativni sistem Android koje su sve donedavno bile dostupne za preuzimanje u trgovini Play.\nPrije nego što su ih u Google-u uspjeli ukloniti te su aplikacije preuzete i instalirane više od 472 hiljade puta. Dok se ne ustanovi ima li još zaraženih aplikacija teško je sa sigurnošću procijeniti koliko je još uređaja potencijalno ugroženo.\nJoker je otkriće stručnjaka za računarsku sigurnost Aleksejsa Kuprinsa. Svrha mu je oteti novac žrtvama pretplatom na razne servise koje se plaća, simulirajući postupak koji bi korisnik obavio pri prijavi.\nAko ste preuzeli i instalirali sporne aplikacije, provjerite istoriju transakcija na bankovnom računu kako bi pronašli nešto sumnjivo, prenosi Tportal.


Policija zaustavila poljoprivrednike na putu ka Izačiću\nPolicija je danas zaustavila dvije kolone poljoprivrednika sa traktorima na putevima od Bosanske Krupe i Cazina prema Bihaću, te od Bihaća prema graničnom prelazu Izačić, čime je spriječeno najveće ikad okupljanje poljoprivrednika u Unsko-sanskom kantonu, prenosi Anadolu Agency.\nOko 200 traktora i poljoprivrednika iz Cazina zaustavljeno je kod bivše fabrike Gorenja, kao i oko 100 traktora i poljoprivrednika iz Bosanske Krupe kod hotela Sedra, na oko 15-ak kilometara od bosanskohercegovačke granice.\nNakon sastanka predstavnika poljoprivrednika sa premijerom Unsko-sanskog kantona Izudinom Saračevićem postignut je sporazum u tri tačke u vezi sa isplatom poticaja iz 2014. godine.\n“Prvo, dogovorili smo već sutra da isplatimo 1.238.000 maraka duga iz 2014. godine biljarima. Drugo, vama ćemo isplatiti 1.800.000 maraka duga u petak, čim uskladimo spiskove da svima uplate budu isti dan, i treće, da upalite mašine i svi se odmah raziđete svojim kućama”, kazao je premijer Saračević predstavnicima poljoprivrednika kod bivše fabrike Gorenja, nakon čega su prosvjedi okončani.\nPredstavnici poljoprivrednika sinoć su u Sarajevu sa federalnim ministrom za poljoprivredu Šemsudinom Dedićem postigli sporazum prema kojem se Vlada FBiH obavezala da će do kraja sedmice isplatiti poticaje za četvrti kvartal prošle godine, do kraja naredne sedmice za silažni kukuruz, a potom i ostale. Sporazumom je bilo predviđeno da Vlada USK načini određene ustupke koji se tiču poticaja sa kantonalnog nivoa, ali kako većinu dana ništa nije javljeno, poljoprivrednici su krenuli ka graničnom prelazu Izačić.


Neplaćeni računi još nisu uslov za dobijanje kredita\nElektroprivreda Crne Gore najavila je da će uskoro dostavljati podatke o dugu građana za struju kreditnom registru Centralne banke, koje će banke koristiti prilikom odlučivanja o pozajmicama. To znači da će neredovne platiše – građani i firme biti zabeleženi na crnoj listi Kreditnog biroa. Kako prenose crnogorski mediji koliki će biti iznos duga za struju koji će banka uzimati prilikom odluke o odobravanju kredita još nije definisan. Takođe, da bi slika o kreditnim zaduženjima bila potpunija u narednom periodu, osim dugovanja za struju, naći će se i dugovanja po osnovu poreskih i carinskih obaveza. Bankama u Crnoj Gori, kao i u Srbiji do sada su bili dostupni podaci samo iz registra o zaduženjima za kredite, minusa po tekućem računu i iznosi korišćenja platnih kartica…\nBanke, suočene sa sudskim presudama po kojima nisu imale pravo da od klijenta naplate trošak obrade kreditnog zahteva, kao da polako počinju da odustaju od te prakse u novim ugovorima. O tome svedoče najnovije reklame za kredite, bilo da je reč o keš, refinansirajućim ili stambenim zajmovima. Erste banka je, na primer, oglasila ponudu kredita za refinansiranje bez obrade kreditnog zahteva, Inteza banka ima akcijsku ponudu stambenog kredita, takođe bez tog troška, do kraja marta, Vojvođanska banka ima akcijsku ponudu keš kredita bez te provizije, a Euro banka je ne naplaćuje ni za keš ni za stambeni kredit.\n16.02.2018 u 14:51\nVlada će pratiti stav NBS po pitanju naplate obrade kredita\nVlada Srbije pratiće stav Narodne banke Srbije i sudstva da li je zakonita ili ne naplata obrade kredita u bankama, izjavila je danas predsednica Vlade Srbije Ana Brnabić. „To je posao nadležnih institucija - sudstva i Narodne banke Srbije, zašto bi vlada imala stav o tome? Narodna banka Srbije je nezavisna institucija koja ima svoj stav, a vlada će pratiti stav NBS, ali isto i sudske odluke”, rekla je Brnabić novinarima u Beogradu. Ona je dodala da kada bi vlada Srbije imala stav o naplati obrade kredita u bankama to bi bilo „uticanje na sudstvo”. Guvernerka NBS Jorgovanka Tabaković izjavila je nedavno da poslovne banke, osim kamata imaju pravo da naplate građanima troškove obrade kredita, ali da moraju da u ugovoru jasno navedu taj trošak. (Tanjug)\n06.02.2018 u 14:09\nUdruženju bankarskih klijenata Efektiva obratilo se oko 2.000 ljudi za pomoć radi podnošenja tužbi protiv banaka, otkako je prošle nedelje objavljena vest o prvoj pravosnažnoj presudi kojom je naplata troška obrade kredita proglašena ništavom, kaže predsednik Efektive Dejan Gavrilović. „Od tog broja, trećina građana nam se obratila mejlom, ostali telefonom, a do ovog trenutka njih oko 100 je predalo dokumenta, dok su drugi u fazi prikupljanja i slanja dokumenata, pošto je najveći broj njih van Beograda”, izjavio je Gavrilović za Tanjug. Dodaje da ne veruje da će banke u ovoj fazi prihvatiti da u direktnim pregovorima s klijentima dogovore povraćaj naplaćenog novca, ali, kako ističe, „oštećeni svakako imaju i tu mogućnost da isprobaju”. „Efektiva tu ne može mnogo da pomogne u ovom


Predsednik Jermenije pozvao na održavanje prevremenih izbora - 16.11.2020, Sputnik Srbija\nPredsednik Jermenije pozvao na održavanje prevremenih izbora\nJermenski predsednik Armen Sarkisjan pozvao je vladu i Nacionalnu skupštinu da se pripreme za održavanje prevremenih parlamentarnih izbora. 16.11.2020, Sputnik Srbija\nsukob u nagorno-karabahu, svet, vesti, nikol pašinjan, armen sarkisjan, jermenija\n21:16 16.11.2020 (Osveženo: 18:01 05.08.2021)\n© Sputnik / Asatur YesayantsDemonstracije u Jerevanu\nJermenski predsednik Armen Sarkisjan pozvao je vladu i Nacionalnu skupštinu da se pripreme za održavanje prevremenih parlamentarnih izbora.\nPrema njegovim rečima, Jermenija je izgubila u ratu koji joj je nametnut – kako na bojnom polju, tako i na diplomatskoj areni. Naglasio je da zemlja više nije ista kakva je bila 26. septembra i čak 8. novembra, odnosno dan uoči okončanja rata.\n„Arcah (Karabah) je ranjen. Imamo gnevno društvo. Ranjena ekonomija je preopterećena kolosalnim socijalnim problemima. Usled ogromnog protoka ljudi iz Arcaha događa se humanitarna katastrofa. Ne možemo da ignorišemo realnost i nastavimo da živimo uobičajenim životom“, navedeno je u poruci predsednika.\nSarkisjan je rekao da je poslednjih dana održao nekoliko sastanaka sa parlamentarnim i neparlamentarnim snagama, javnim grupama i pojedincima, kao i da je razgovarao sa predstavnicima dijaspore. On je naglasio da je apsolutna većina učesnika na sastancima slaže u jednom – da je ostavka vlade neophodna ili ukidanje njenih ovlašćenja, kao i održavanje prevremenih parlamentarnih izbora.\n16 Novembar 2020, 17:27\nZa predsednika je očigledno da, bez obzira na prekid rata, Karabah i Jermenija, kao i čitav jermenski narod, ulaze u fazu novih iskušenja i da bi svaka greška mogla da ima katastrofalne posledice.\nLider Jermenije smatra da je jedini dostojan izlaz iz situacije održavanje vanrednih parlamentarnih izbora.\nS tim u vezi, on poziva vladu i vladajuću snagu da objektivno oceni svoj potencijal i predstavi u kratkom roku mapu puta za održavanje ustavnih procesa. Kao rezultat tih procesa, biće moguće održavanje novih izbora, a pre toga bi upravljanje zemljom trebalo da bude predato visokokvalifikovanoj vladi nacionalnog dogovora.\nU Jermeniji se od 10. novembra održavaju protesti, nakon što je Nikol Pašinjan potpisao sa Azerbejdžanom i Rusijom deklaraciju o primirju. Demonstranti smatraju da je taj sporazum izdaja i traže da premijer Nikol Pašinjan podnese ostavku.


Van Dajk upozorava: Zvezda nije slučajno u Ligi šampiona - MaxBet Sport\nIako su favoriti u trećem kolu Lige šampiona, fudbaleri Liverpula veoma poštuju Crvenu zvezdu. To je potvrdio i defanzivac Virdžil van Dajk.\n– Poštujemo Zvezdu. Nisu slučajno ušli u Ligu šampiona koja je, pored Premijer lige, najbolje takmičenje na svetu. Moramo da budemo fokusirani, spremni i da odigramo mnogo bolje nego u prethodnom susretu – rekao je Van Dajk, a prenose Novosti.\nI legendarni fudbaler tima sa Enfilda Džon Oldridž smatra da ne sme biti opuštanja.\n– Nalazimo se u teškoj grupi, imamo pobedu i poraz i mečevi sa Zvezdom bi mogli da budu ključni za rasplet. Zvezda će sada imati dodatnu motivaciju, želeće da se dokažu posle meča u Parizu. Morate da ih tretirate sa poštovanjem. Remizirali su sa Napolijem i pokazali da nisu bez razloga tu. Neohpodno je da u naredna dva meča uđete sa istim mentalitetom kao protiv PSŽ-a. Atmosfera će biti odlična i Kop mora da pomogne i da dodatno ulije strah u kosti igračima Zvezde – jasan je Oldridž.\nPogledajte kompletnu ponudu kladionice MaxBet za utakmicu Liverpul – Crvena zvezda.\nTagovi:Džon OldridžFK Crvena zvezdaFK LiverpulLiga šampionaLiga šampiona 2018/2019Top3Virdžil van Dajk\nNa Zvezdu udara sila! Skuplja i moćnija od PSŽ-a


Peta međunarodna NIS HR konferencija posvećena sinergiji upravljanja biznisom i ljudskim resursima - Bizlife.rs\n14:59 Beograd, 18.03.2019.\nViše od 200 profesionalaca iz oblasti ljudskih resursa i predstavnika 70 kompanija iz zemlje i regiona okupiće se 21. marta u Beogradu, na tradicionalnoj konferenciji koju petu godinu zaredom organizuje kompanija NIS, jedan od najvećih i najpoželjnijih poslodavaca u Srbiji. Glavna tema konferencije pod nazivom „E-Being@Work“ biće strateška uloga ljudskih resursa u uspehu biznisa u vremenu Četvrte industrijske revolucije.\nUčesnici događaja diskutovaće o brojnim izazovima koje ubrzani tehnološki razvoj postavlja pred sve oblasti biznisa. Na koji način treba da se transformiše strategija ljudskih resursa kako bi odgovorila potrebama poslovnog okruženja u godinama pred nama? Kako digitalizacija utiče na zaposlene i na koji način može da bude partner kompanijama u povećanju zadovoljstva zaposlenih? Koji su trendovi u oblasti beneficija i nagrađivanja zaposlenih? Koje stilove rukovođenja i korporativne kulture donosi digitalno doba? To su samo neka od pitanja o kojima će diskutovati učesnici konferencije.\nMeđu govornicima na ovogodišnjoj konferenciji biće brojni predstavnici biznisa, među kojima i Dejan Turk, generalni direktor VIP mobile i A1 Slovenija, iskusni konsultanti iz međunarodnih konsultantskih kuća, poput Spenser Stuart, Boston Consulting Group, PWC, C-Team i mnogi drugi. Jedan od gostiju biće i Elena Surmejko iz Gasprom njefta koja će podeliti iskustvo u transformacije kulture.\nKonferencija će biti održana u okviru sedišta kompanije NIS u Beogradu (Ulica Milentija Popovića 1), od 8.30 do 17 časova, a zvaničan jezik skupa je engleski.\nNIS grupa u Srbiji i zemljama regiona angažuje oko 11.000 zaposlenih i konstantno ulaže u njihov dalji profesionalni razvoj. Samo u 2018. godini u te svrhe NIS je investirao gotovo 240 miliona dinara. Pored brojnih obuka i treninga, NIS zaposlenima omogućuje i druge benefite poput rotacije u kompanijama Gasprom njeft grupe, mogućnost za karijerno napredovanje, besplatno bavljenje sportom. Takođe, strateško opredeljenje kompanije je da pruži šansu mladim stručnjacima da prve profesionalne korake učine u NIS-u, kao i da omogući praksu u kompaniji talentovanim studentima domaćih univerziteta.


U BRISELU SUTRA NA TAPETI SRBIJA I UKRAJINA: Šefovi diplomatija EU i Zapadnog Balkana imaju važan sastanak\nŠefovi diplomatija zemlja članica EU sastaće se sutra u Briselu na redovnom majskom Savetu EU, a prva tačka dnevnog reda sastanka biće razmena mišljenja o Zapadnom Balkanu i uticaju rata u Ukrajini na taj region.\nEU ministrima na radnom ručku u Briselu pridružiće se i šefovi diplomatija zapadnobalkanske šetorke, a Srbiju će predstavljati ministar spoljnih poslova Nikola Selaković.\nPred ovaj sastanak, u Briselu napominju da je Srbija "vrlo blizak partner EU" koji se usaglasio sa EU u svim stavovima i pozicijama povodom rat u Ukrajini, da Beograd ne zaobilazi nametnute sankcije i sa kojim se radi na daljem usaglašavanju po pitanju sankcija.\nU Savetu EU navode da je ideja da se zajedno sa zapadnobalkanskim kolegama razmotri uticaj rata na region.\nU tom cilju Evropska služba za spoljnu politiku izradila je strateški dokument koji je podeljen zemljama članicama pred ovaj sastak, a koji predstavlja načine za pomoć i podršku EU otpornosti Zapadnog Balkana i rešavanje posledica rata u Ukrajini.\nDodaje se da će se sa sefovima diplomatija sa Zapadnog Balknana razgovarati o konkretnim problemima svake zemlje, o mogućoj podršci i saradnji, ali i o stepenu usaglašenosti sa EU politikom, akcijama i sankcijama, prenosi SrbijaDanas.\n- Razumemo različite pozicije zemlja regiona, ali radimo na storocentnom usklađivanju sa EU u pogledu odgovora na rat u Ukrajini - zaključuju u Savetu.\nukrajinazapadni balkanevropska unijabriseleu


Pokušaj organizovanja "makedonskog proleća"\nAnalitičar Dušan Proroković ocenio je da je u Makedoniji na delu pokušaj organizovanja "makedonskog proleća" preko nekoliko paralelnih linija.\n"Jedna linija su protesti opozicije, druga je pokušaj uvođenja radikalnih albanskih elemenata, a treća linija su pritisci SAD i EU, koje će sve češće i brutalnije osećati i premijer Nikola Gruevski i predsednik Đorđe Ivanov", ističe Proroković.\nOn je za "Sputnjik" naveo da makedonsku krizu sagledava iz ugla tri koraka koje su premijer Gruevski i predsednik Ivanov preduzeli u poslednjih godinu dana.\nPrvi je, kaže on, što su odoleli pritisku EU i SAD i nisu uveli sankcije Rusiji, drugi je pokazivanje zainteresovanosti Makedonije da učestvuje u projektu "Turski tok" i izgradnji saobraćajnog koridora od Pireja do Budimpešte, i treći korak je odlazak Ivanova na vojnu paradu u Moskvi 9. maja.\n"Kada je Makedonija počela da razmišlja o strateškoj alternativi, o jačanju nekih veza sa Rusijom, o otvaranju prostora za nastup Kine na Balkanu, tada se unutar Makedonije radikalizovala situacija", precizira Proroković.\nOn podseća da su jučerašnjem mitingu opozicije u Skoplju prisustvovali ambasadori većeg broja članica EU, ambasador SAD i šef misije EU u Skoplju.\n"Kada bi se u nekim ozbiljnim državama tako nešto desilo, ti ambasadori bi za 48 sati bili vraćeni u svoje zemlje", zaključuje Proroković.\nNaučni saradnik Instituta za slavistiku Ruske akademije nauka Georgij Engelhard naglašava da su i EU i SAD na sve načine ispoljile podršku demonstrantima u Makedoniji, te da je i jučerašnji miting u Skoplju bio održan u, kako kaže, međunarodnom tonalitetu jer je veliki dio istupanja i proglasa dat na engleskom jeziku, kako bi razumijela i međunarodna publika.\n"Štaviše, mi sada vidimo da se Edi Rama trenutno bavi 'ispravnim orijentisanjem' albanskih političara iz Makedonije. Takođe, govornici su optužili vladu Gruevskog za to da su nacionalisti, da produbljuju krizu, pa je i ovo optužba sasvim jasno upućena 'spoljnom' auditorijumu", precizira Engelhard.\nOn podseća i na izjavu ambasadora Austrije u Skoplju koji je rekao da neke države EU, ako se u Makedoniji ne stabilizuje politička sitaucija, u suštini mogu da blokiraju dalji proces evrointegracija.\n"Da li je to takođe pritisak na Gruevskog? Ili na obe strane, navodno - hajde, raspravite se već jednom? Sasvim je očigledno da je to pritisak i na Gruevskog i na čitavo makedonsko društvo. Ipak, nade u evropsku integraciju Makedonije su jake. I naravno, opasnost da će evropska integracija biti blokirana treba da potkopa poziciju premijera, to je očigledno. Zaev aludira da može da osigura stupanje zemlje u EU i NATO", konkretizuje Engelhard.\nOn je dodao da u zapadnoj štampi se vidi skup optužbi da Rusija pokušava da proširi svoj uticaj na Balkanu, a to znači da se javno mnjenje priprema za to da bi u ovom regionu trebalo voditi strožu politiku prema Rusiji.\nEngelhard za "Sputnjik" kaže da se ne radi o tome što Rusija ima kolosalni uticaj u Makedoniji, jer ga nema, već se zemlja koja veoma zavisi od agrarnog izvoza nije pridružila sankcijama, kako bi sačuvala rusko tržište i ona ga je sačuvala.\nDrugi detalj je, ističe on, koridor za "Turski tok", a kako kaže, SAD i EU su uložile ogromne napore da blokiraju "Južni tok", pa sada pokušavaju da zatvore i makedonsku tranzitnu varijantu i samim tim, kako one smatraju, da ekonomski istisnu Rusiju sa Balkana.\n"A u kojoj meri je Zaev bolji od Gruevskog, za njih je, u stvari, drugostepeno pitanje. Jednostavno, tako je ispalo da Gruevski, bez obzira na sve aluzije, nije odustao od saradnje sa Rusijom. Prestao je da shvata kad mu se lepo kaže, tada su počeli da mu prilično jasno objašnjavaju na ružan način", zaključuje Engelhard.\nZaev: Izbori pokazali evropsko opredeljenje građana, NOVA VLADA U AVGUSTU


Proizvodnja maline ima dobru šansu u BiH - Voćarstvo | Agroklub.ba\nJelena Gavric je lajkala sliku na KLUB-u maloprije\nPlanovi Ministartsva poljoprivrede za idući period, kada je unaprijeđenje voćarske proizvodnje u pitanju jeste da se ne povećava iznos premije po kilogramu, nego iznos sredstava za podizanje višegodišnjih zasada, da se dalje razvijaju sistemi za navodnjavanje i povećavaju sredstva za kapitalna ulaganja.\nProizvodnja maline ima bolju perspektivu od ostalog voća u Republici Srpskoj. Proizvođači ove voćne vrste dobro su podržani, a sadašnja premija od 0,20 KM veća je u odnosu na druge vrste.\nMinistarstvo poljoprivrede, šumarstva i vodoprivrede ocjenjuje da nema prostora za nezadovoljstvo proizvođača najavljenom visinom premije za malinu prošlogodišnjeg roda jer je njena otkupa cijena u 2019. godini iznosila 2,5 KM dok je premija za onu iz roda 2018. bila 0,30 KM, ali tada je u otkupu koštala 1,60 KM.\nMalinari traže veće premije\nOva smanjena premija dogovorena je i sa predstavnicma Udruženja voćara Republike Srpske. Oni se slažu da premija za voće, čija je otkupna cijena u jednoj godini bila veća, da se u sledećoj umanji. Takođe, složili su se sa konceptom da se na račun premije po kilogramu, poveća iznos za druga davanja kao što su sredstva za kapitalna ulaganja, navodnjavanje, nabavku mehanizacije i druge mjere, stoji u saopštenju Vlade.rs\nVoćarima na raspolaganju još podsticajnih mjera\nProizvođačima maline, kao i svim ostalim voćarima, na raspolaganju je nekih desetak mjera po Pravilniku o podsticajima. Neke od njih su sredstva za nabavku protivgradnih mreža, za navodnjavanje, mehanizaciju, podizanje višegodišnjih zasada, premija osiguranja, korištenje regresiranog dizela.\nOsim toga, opština Bratunac, sa čijeg područja su predstavnici malinara koji su izrazili nezadovoljstvo, jedina je u Bosni i Hercegovini, ali i šire, u kojoj su sve mjesne zajednice pokrivene sistemom za navodnjavanje, u šta je Vlada Republike Srpske uložila 9,5 miliona KM.\nTakođe, u toku je i projekat sistema navodnjavanja u Skelanima, opština Srebrenica, koji je isto u funkciji razvoja malinarstva.\nPrioritet ovog resornog ministarstva je da se u idućim godinama ne povećava iznos premije po kilogramu, nego iznos sredstava za podizanje višegodišnjih zasada, sa novim sadnim materijalom, zatim da se dalje razvijaju sistemi za navodnjavanje i povećavaju sredstva za kapitalna ulaganja.\nPremija za malinu Otkupna cijena Resorno ministarstvo Sistem za navodnjavanje Razvoj malinarstva Prioriteti


OSM Televizija - Displaying items by tag: borci\nPredstavnici Udruženja "Veterani odbrambeno-otadžbinskog rata Republike Srpske" predali su Narodnoj skupštini rezuluciju koju je donijelo ovo udruženje, a kojom traže poboljšanje socijalnog i društvenog položaja demobilisanih boraca Vojske Republike Srpske.\nSavčić: Insistiraćemo i dalje na uplati ratnog staža borcima\nBoračka organizacija Republike Srpske insistiraće i dalje na uplati duplog ratnog staža demobilisanim borcima Vojske Republike Srpske kako bi mogli da ostvare pravo na penziju, izjavio je predsjednik ove organizacije Milomir Savčić.\nU mjestu Luka u Žepi danas će biti obilježene 24 godine od stradanja 45 pripadnika Vojske Republike Srpske koje su iz zasjede napali i mučki ubili, a zatim masakrirali pripadnici muslimanskih oružanih snaga. Služenjem parastosa, polaganjem vijenaca i cvijeća na spomen-ploču biće obilježen 4. juni 1992. godine, jedan je od najtragičnijih događaja za opštinu Pale i cijelu Sarajevsko-romanijsku regiju, rekao je predsjednik Boračke organizacije Pale Mihajlo Parađina.\nBoračka organizacija nezadovoljna statusom\nBoračka organizacija Republike Srpske /BORS/ već duže nije zadovoljna društvenim statusom i zahtijeva da bude promijenjen, rekao je danas u Istočnom Sarajevu predsjednik BORS-a Milomir Savčić.\nSlužen parastos poginulim srpskim vojnicima na Kraljici\nArhimandrit ozrenski Danilo služio je danas na ozrenskom vrhu Kraljica pomen borcima Vojske Republike Srpske koji su poginuli na današnji dan 1995. godine kada su Nato avioni bombardovali telekomunikacioni toranj na toj lokaciji.


Priština prisiljava Beograd da prizna Kosovo\nPredsjednik Odbora Skupštine Srbije za Kosovo i Metohiju Milovan Drecun ocijenio je da je upad prištinskih specijalnih snaga ROSU na sjever Kosmeta dio šire strategije kojoj je cilj prekid razgovora o postizanju dogovora o konačnom statusu i da Beograd prisili da prizna samoproglašeno Kosovo.\nDrecun je ocijenio da je riječ o opasnom jednostranom potezu Prištine, koji zaoštrava situaciju, ali i predstavlja nagovještaj mogućih novih nasilnih akcija na sjeveru Kosova i Metohije.\nKako je istakao, Albanci su izvršili koncentraciju specijalnih snaga u južnom dijelu Kosovske Mitrovice, koje su im potrebne za takve akcije - jedinca ROSU, ali i FIT jedinice o kojoj se malo govori, a formirali su je Britanci i Amerikanci i treba da preraste u elitnu vojnu formaciju.\n"Nažalost, čini se da je ovo samo sastavni deo šire strategije koju je izgleda da je nametnuo Ramuš Haradinaj, da se prekinu razgovori sa Beogradom o mogućnosti postizanja dogovora o konačnom statusu Kosmeta, i da se brutalnim pritistkom na opstanak i bezbednost srpskog naroda Beograd prisili da prizna Kosovo kao nekakvu državu", rekao je Drecun za RTS.\nOn je ocijenio da Priština time preusmjeravanja pažnju Albanaca sa velikim brojem problema - izuzetno teške ekonomske situacije, neuspjeha koje su doživjeli u jačanju međunarodnog položaja, ali i sa nestabilne političke situacije, jer aktuelna vladajuća koalicija nema većinu bez glasova Srpske liste.\nPripadnici ROSU uhapsili su jutros u Kosovskoj Mitrovici četvoricu Srba, rečeno je Srni u Kosovskoj policijskoj službi /KPS/.\nU toku je vanredna sjednica Vlade Srbije zbog upada kosovske specijalne jedinice ROSU na sjever Kosova i Metohije, javljaju beogradski mediji.\nMilovan Drecun Kosovo i Metohija\nSituacija na Kosmetu mirna, nema razloga za uznemirenost\n2029 glasova 56%


Bolji uslovi za izvoz agrarnog peleta iz Srbije od sledeće godine\npetak, 24 januar 2014 12:49\tPročitano 35564 puta\nPokrajinski sekretar za energetiku i mineralne sirovine, gospođa Nataša Pavićević Bajić, u razgovoru za list „Danas“ izjavila je da je Evropska komisija za razvoj odobrila izvoz peleta od agrarne biomase nakon što je Pokrajinski sekretarijat, u saradnji sa drugim državnim institucijama, uspeo da uskladi domaći tarifni sistem sa evropskim.\nTrideset osam firmi u Vojvodini bavi se proizvodnjom peleta i briketa, a do sada su ove sirovine smatrane hranom prilikom izvoza, što je i njihovu cenu činilo većom. Zbog toga su kompanije izbegavale izvoz ovog proizvoda i njegovu proizvodju u planiranim količinama.\nMeđutim, bolji uslovi izvoza menjaju situaciju i očekuje se da fabrike za proizvodnju peleta počnu da rade punim kapacitetima što će dovesti do većeg iskorišćenja biomase, ali i otvaranja novih radnih mesta. Gospođa Pavićević Bajić je izjavila da je primarni cilj povećanje energetske efikasnosti, ali i dobijanje jeftinije električne energije kako bi se stabilizovao i razvio region, a samim tim i doprinelo razvoju poljoprivrede i stočarstva.